CELEX: 52021PC0025
Language: ro
Date: 2021-01-18
Title: Propunere de REGULAMENT AL PARLAMENTULUI EUROPEAN ȘI AL CONSILIULUI de stabilire a unor măsuri specifice și temporare, în contextul pandemiei de COVID-19, privind reînnoirea sau prelungirea anumitor certificate, licențe, permise și autorizații, precum și amânarea anumitor controale și formări periodice în anumite domenii ale legislației din sectorul transporturilor pe perioade de referință ulterioare celor menționate în Regulamentul (UE) 2020/698

COMISIA EUROPEANĂ
            Bruxelles, 18.1.2021
            COM(2021) 25 final
            2021/0012(COD)
            Propunere de
            REGULAMENT AL PARLAMENTULUI EUROPEAN ȘI AL CONSILIULUI 
            de stabilire a unor măsuri specifice și temporare, în contextul pandemiei de COVID-19, privind reînnoirea sau prelungirea anumitor certificate, licențe, permise și autorizații, precum și amânarea anumitor controale și formări periodice în anumite domenii ale legislației din sectorul transporturilor pe perioade de referință ulterioare celor menționate în Regulamentul (UE) 2020/698
            (Text cu relevanță pentru SEE)
            
               
         
         
            
               EXPUNERE DE MOTIVE
            
            
               1.
                     CONTEXTUL PROPUNERII
            
            
               •
                     Motivele și obiectivele propunerii
            
            
               Obiectivul prezentei propuneri de regulament este de a stabili noi măsuri specifice și temporare aplicabile reînnoirii și prelungirii perioadei de valabilitate a anumitor certificate, licențe și autorizații, precum și amânării anumitor controale și formări periodice, ca răspuns la circumstanțele extraordinare cauzate de actuala pandemie de COVID-19 în domeniul transportului rutier, feroviar și pe căile navigabile interioare, precum și în domeniul securității maritime, în plus față de cele stabilite în Regulamentul (UE) 2020/698
                  1
               . 
            
            
               Pandemia de COVID-19 și criza de sănătate publică asociată acesteia reprezintă o provocare fără precedent pentru statele membre și o sarcină grea pentru autoritățile naționale, cetățenii UE și operatorii economici, mai ales în sectorul transporturilor. Criza provocată de pandemia de CODVID-19 a creat circumstanțe extraordinare care afectează activitățile normale ale autorităților competente din statele membre și activitatea întreprinderilor de transport în ceea ce privește formalitățile administrative care trebuie îndeplinite în diferite sectoare de transport. Circumstanțele respective nu ar fi putut fi anticipate în mod rezonabil în momentul adoptării legislației Uniunii în domeniu. 
            
            
               Ca urmare a măsurilor publice care au devenit necesare în contextul pandemiei de COVID-19, în numeroase cazuri, operatorii de transport și alte persoane interesate nu sunt în măsură să îndeplinească formalitățile sau procedurile necesare pentru a se conforma anumitor dispoziții din dreptul Uniunii referitoare la reînnoirea, prelungirea sau menținerea valabilității certificatelor, a licențelor sau a autorizațiilor. În plus și din aceleași motive, este posibil ca autoritățile competente din statele membre să nu fie în măsură să respecte obligațiile care le revin în temeiul dreptului Uniunii și să nu poată trata în termenele aplicabile cererile relevante depuse de operatorii de transport. 
            
            
               Din acest motiv, dispozițiile Regulamentului (UE) 2020/698 au prelungit perioada de valabilitate a anumitor certificate, licențe și autorizații și au amânat efectuarea anumitor controale și formări periodice care, în temeiul legislației relevante a Uniunii, trebuiau să aibă loc între 1 martie 2020 (sau 1 februarie 2020 în anumite cazuri) și 31 august 2020, pe o perioadă de șase luni (sau de șapte luni în anumite cazuri).
            
            
               În plus, anumite state membre au considerat că este probabil ca reînnoirea anumitor certificate, licențe și autorizații și efectuarea anumitor controale sau formări periodice să rămână imposibil de realizat după 31 august 2020, din cauza măsurilor pe care le-au luat pentru a preveni sau pentru a limita răspândirea COVID-19. Prin urmare, în conformitate cu dispozițiile Regulamentului (UE) 2020/698, respectivele state membre au transmis Comisiei cereri motivate de autorizare a aplicării unor prelungiri individuale suplimentare ale oricăreia dintre perioadele în cauză sau ale ambelor. Comisia a adoptat șase decizii de autorizare a unor astfel de prelungiri
                  2
               . 
            
            
               Pandemia de COVID-19 a afectat întreaga Uniune, dar nu în mod uniform. Statele membre au fost afectate în măsuri diferite și în momente diferite. Dat fiind că derogările de la actele juridice care s-ar aplica în mod normal trebuie să se limiteze la ceea ce este necesar, Regulamentul (UE) 2020/698 a autorizat statele membre să continue aplicarea respectivelor acte juridice fără a aplica derogările prevăzute în regulament în cazul în care a rămas posibilă aplicarea actelor juridice menționate. Într-un astfel de caz, statele membre vizate aveau dreptul de a nu aplica derogările în privința anumitor acte juridice
                  3
               , după informarea prealabilă a Comisiei
                  4
               .
            
            
               În comunicarea sa privind culoarele verzi II
                  5
               , Comisia a considerat că toate prevederile de flexibilitate incluse în Regulamentul (UE) 2020/698 s-au dovedit a fi necesare. În plus, în contextul recrudescenței pandemiei de COVID-19, Comisia și-a anunțat poziția favorabilă propunerii de actualizare a regimului într-un mod care permite tuturor statelor membre să beneficieze de orice derogare necesară, inclusiv celor care au utilizat posibilitatea de a deroga de la regulamentul menționat. Cu toate acestea, Comisia a considerat că orice măsuri legislative de acest tip au un caracter ad-hoc, adică trebuie concepute pentru o perioadă specifică, cu efecte limitate în timp.
            
            
               În pofida anumitor îmbunătățiri ale situației provocate de pandemia de COVID-19 în vara anului 2020, persistența și, în anumite cazuri, agravarea efectelor acestei pandemii în toamna anului 2020 au obligat statele membre să mențină și, în unele situații, să consolideze măsurile luate pentru a preveni răspândirea pandemiei. 
            
            
               Din cauza acestor măsuri, operatorii de transport și alte persoane vizate întâmpină în continuare dificultăți în îndeplinirea formalităților sau procedurilor necesare sau a altor demersuri necesare în temeiul dreptului Uniunii pentru reînnoirea sau prelungirea certificatelor, a licențelor sau a autorizațiilor sau a controalelor sau formării periodice, pentru a le menține valabilitatea. 
            
            
               Din aceleași motive, este posibil ca în continuare autoritățile competente din statele membre să nu fie în măsură să respecte obligațiile care le revin în temeiul dreptului Uniunii și să nu poată trata în termenele aplicabile cererile relevante depuse de operatorii de transport.
            
            
               Pentru a se asigura buna funcționare a pieței interne și un nivel ridicat de siguranță a transporturilor, pentru a se oferi securitate juridică și pentru a se evita eventualele perturbări ale pieței, precum și pentru a se asigura continuitatea regimului juridic, este necesar în prezent să se prevadă dispoziții temporare care să prelungească valabilitatea respectivelor certificate, licențe sau autorizații care au expirat sau expiră în perioada 1 septembrie 2020 – 30 aprilie 2021 (denumită în continuare „perioada de referință”). Documentele respective trebuie să rămână valabile pe o perioadă rezonabilă în timpul pandemiei de COVID-19 și după aceasta (denumită în continuare „perioada de prelungire”). 
            
            
               De asemenea, este necesar să se prelungească termenele pentru îndeplinirea formalităților relevante și să se mențină în consecință valabilitatea licențelor, a certificatelor și a documentelor similare. Acolo unde este relevant, trebuie să fie autorizate și să devină obligatorii mijloace alternative menite să permită efectuarea unor controale adecvate. Acest lucru este valabil, de exemplu, în sectorul tahografelor, în cazul în care cardurile de conducător auto expiră și nu pot fi eliberate carduri noi. 
            
            
               În plus, ca și în contextul Regulamentului (UE) 2020/698, este posibil ca, din cauza măsurilor luate de statul membru în cauză cu scopul de a preveni sau de a limita răspândirea pandemiei de COVID-19, reînnoirea certificatelor, a licențelor sau a autorizațiilor să rămână imposibilă și după trecerea termenului menționat în anumite dispoziții relevante din propunerea de regulament. În acest caz, Comisia trebuie să poată autoriza statul membru în cauză să aplice o prelungire a perioadei sau perioadelor relevante, dacă, pe baza unei cereri prezentate de statul membru în cauză până la 1 aprilie 2021, Comisia constată că circumstanțele justifică această decizie. Prelungirea trebuie să fie limitată la ceea ce este necesar pentru a reflecta perioada în care este probabil ca executarea formalităților, a procedurilor, a controalelor și a formării să rămână imposibil de realizat și, în orice caz, această prelungire trebuie să nu depășească șase luni.
            
            
               Astfel cum se menționează în Comunicarea privind culoarele verzi II, actul de instituire a derogărilor pe o perioadă suplimentară care depășește perioada de referință vizată de Regulamentul (UE) 2020/698 trebuie să prevadă, de asemenea, posibilitatea ca statele membre să nu aplice derogările prevăzute în actul respectiv, în cazul în care este încă posibilă aplicarea dispozițiilor care sunt aplicabile în afara derogărilor. 
            
            
               Prin urmare, la fel ca în cazul Regulamentului (UE) 2020/698, prezenta propunere de regulament include și posibilitatea de a nu aplica derogările în cazul în care statele membre nu s-au confruntat și este probabil că nu se vor confrunta cu dificultăți care fac imposibilă reînnoirea permiselor, a certificatelor și a autorizațiilor sau efectuarea controalelor și formărilor periodice în cursul perioadei de referință, ca urmare a circumstanțelor extraordinare cauzate de pandemia de COVID-19, sau în cazul în care au luat măsuri adecvate la nivel național pentru a atenua aceste dificultăți. Un stat membru care a decis să nu aplice derogările trebuie să nu împiedice activitățile transfrontaliere ale niciunui operator economic și ale niciunei persoane fizice care s-a prevalat de derogările în cauză care se aplică în alt stat membru. Se propune extinderea acestei posibilități la derogările (corespunzătoare unor acte juridice specifice) pentru care nu a fost prevăzută în Regulamentul (UE) 2020/698. Pentru a se asigura securitatea juridică, statele membre trebuie să informeze Comisia cu privire la deciziile lor de a nu aplica derogările prevăzute în prezentul regulament înainte ca dispozițiile sale de fond să devină aplicabile.
            
            
               •
                     Coerența cu dispozițiile existente în domeniul de politică vizat
            
         
         
            
               Legislația vizată de prezentul regulament nu conține dispoziții explicite care să permită prelungirea valabilității certificatelor, a autorizațiilor sau a licențelor în situații precum cele create de criza provocată de pandemia de CODVID-19. Prin urmare, este necesar să se adopte dispoziții relevante pentru a se ține seama de efectele crizei actuale și pentru a se oferi securitate juridică atât persoanelor fizice și operatorilor economici, cât și autorităților statelor membre.
            
            
               •
                     Coerența cu alte politici ale Uniunii
            
            
               Funcționarea eficientă a pieței interne a transporturilor și a serviciilor conexe depinde de prestarea neîntreruptă a serviciilor de transport de către operatori. Din cauza imposibilității întreprinderilor de a îndeplini cerințele aplicabile, consecințele negative ale crizei actuale ar putea compromite desfășurarea activităților lor. Aceasta ar putea conduce, de asemenea, la un deficit de personal disponibil pentru activitățile respective, din cauza lipsei documentelor valabile necesare care să le permită să își exercite profesia în mod legal. Dispozițiile propunerii de regulament continuă să urmărească obiectivele Regulamentului (UE) 2020/698 pentru a aborda această preocupare majoră, asigurând securitatea juridică și permițând exercitarea profesiilor din domeniul transporturilor. 
            
            
               2.
                     TEMEI JURIDIC, SUBSIDIARITATE ȘI PROPORȚIONALITATE
            
            
               •
                     Temei juridic
            
            
               Propunerea se întemeiază pe articolul 91 și pe articolul 100 alineatul (2) din Tratatul privind funcționarea Uniunii Europene.
            
            
               •
                     Subsidiaritate (în cazul competențelor neexclusive) 
            
            
               Conform principiului subsidiarității, acțiunea Uniunii poate fi întreprinsă numai dacă obiectivele avute în vedere nu pot fi atinse de statele membre în mod individual. Aspectele care stau la baza prezentei propuneri sunt legate de dispozițiile dreptului Uniunii și pot fi remediate doar prin intermediul unor dispoziții din dreptul Uniunii, și anume sub forma unor derogări temporare.
            
            
               •
                     Proporționalitate
            
            
               Această acțiune a Uniunii este necesară pentru atingerea obiectivului privind funcționarea adecvată a mecanismelor prevăzute în actele relevante ale dreptului Uniunii, ținând seama de amploarea și de gravitatea actualei pandemii de COVID-19. Propunerea de regulament cuprinde măsuri temporare specifice, care sunt strict legate de actuala pandemie de COVID-19 și sunt limitate la ceea ce este necesar pentru a se asigura securitatea juridică, siguranța transporturilor și buna funcționare a pieței interne.
            
            
               •
                     Alegerea instrumentului
            
            
               Prezenta propunere vizează dispoziții specifice care afectează aplicarea mai multor directive și regulamente. Dispozițiile actului propus trebuie să se aplice imediat și să fie direct aplicabile pentru a se garanta, fără întârziere, securitatea juridică atât pentru operatorii de transport și alte persoane interesate, cât și pentru autoritățile statelor membre. Valabilitatea certificatelor, a autorizațiilor și a licențelor relevante, precum și obligația de a se supune unor controale, formări sau examinări periodice trebuie, prin urmare, să fie prelungite ex lege, chiar și în cazul în care aspectele relevante sunt reglementate printr-o directivă. Ca și în cazul Regulamentului (UE) 2020/698, care are aceleași obiective ca prezenta propunere, acest act legislativ trebuie să ia forma unui regulament, care este direct aplicabil și care nu necesită transpunere în legislația națională. 
            
            
               3.
                     REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •
                     Consultări cu părțile interesate
            
            
               
                  Având în vedere caracterul urgent al acestei chestiuni, nu au fost organizate consultări oficiale cu părțile interesate. Cu toate acestea, atât autoritățile statelor membre, cât și părțile interesate au solicitat Comisiei să adopte o propunere de prelungire a derogărilor incluse în Regulamentul (UE) 2020/698. Mai exact, Comisia s-a aflat în contact permanent cu autoritățile competente ale statelor membre, a analizat periodic aplicarea dispozițiilor regulamentului menționat și a aflat de la aceste autorități care este situația specifică fiecăreia și care sunt solicitările de prelungire a derogărilor.
               
            
            
               •
                     Obținerea și utilizarea expertizei
            
            
               
                  După cum s-a explicat, nu a fost posibilă o colectare adecvată a expertizei, din cauza caracterului urgent al situației. 
               
            
            
               •
                     Evaluarea impactului
            
            
               
                  Având în vedere caracterul urgent al situației, nu a fost efectuată nicio evaluare a impactului. Prezenta propunere nu modifică principiile și mecanismele legislației în cauză a Uniunii și nu impune noi obligații părților vizate. Principalul său scop este de a asigura, din motive excepționale, în contextul actualei pandemii de COVID-19, prelungirea, pentru o perioadă scurtă de timp, a valabilității certificatelor, licențelor sau autorizațiilor și a anumitor termene. 
               
            
            
               •
                     Drepturi fundamentale
            
         
         
            
               
                  Nu se aplică.
               
            
            
               4.
                     IMPLICAȚIILE BUGETARE
            
            
               
                  Nu se aplică.
               
            
            
               5.
                     ALTE ELEMENTE
            
            
               •
                     Planuri de punere în aplicare și modalități de monitorizare, evaluare și raportare
            
            
               
                  Măsura nu include niciun fel de măsuri specifice de monitorizare sau de raportare. Nu se știe cum va evolua pandemia de COVID-19. Este posibil să apară valuri ulterioare de infecții care să ducă la noi restricții de deplasare a persoanelor. Trebuie să se țină totodată seama de situația specifică din diferite state membre. Prin urmare, Comisia trebuie să fie împuternicită ca, în urma unei cereri depuse de orice stat membru, să autorizeze aplicarea unor perioade de timp suplimentare, în mod similar cu cele prevăzute în Regulamentul (UE) 2020/698.
               
            
            
               •
                     Explicații detaliate ale dispozițiilor specifice ale propunerii
            
            
               –Directiva 2003/59/CE a Parlamentului European și a Consiliului din 15 iulie 2003 privind calificarea inițială și formarea periodică a conducătorilor auto ai anumitor vehicule rutiere destinate transportului de mărfuri sau de pasageri, de modificare a Regulamentului (CEE) nr. 3820/85 al Consiliului și a Directivei 91/439/CEE a Consiliului și de abrogare a Directivei 76/914/CEE a Consiliului
                  6
               .
            
            
               Directiva 2003/59/CE stabilește cerințele referitoare la calificarea inițială și la formarea periodică a conducătorilor auto profesioniști de camioane și autobuze, cu scopul de a garanta siguranța pe drumurile europene. Obiectivul acestei directive este de a stabili standarde minime armonizate în materie de competențe în întreaga Uniune. Directiva impune conducătorilor auto să urmeze o formare inițială, urmată de o formare periodică o dată la cinci ani. Din cauza persistenței pandemiei de COVID-19, este posibil ca șoferii care fac obiectul obligației de formare să nu fie în măsură să își îndeplinească această obligație sau să nu își poată reînnoi documentele care dovedesc îndeplinirea obligației de formare periodică. Prin urmare, este necesar să se prelungească valabilitatea certificatelor de competență profesională (CCP) și a înscrierii codului armonizat nr. 95 al Uniunii, fie pe permisul de conducere, fie pe cartea de calificare a conducătorului auto, pe baza respectivelor CCP, sau valabilitatea cărții de calificare a conducătorului auto care, în conformitate cu aceste dispoziții, expiră în cursul perioadei de referință 1 septembrie 2020 – 30 aprilie 2021. Valabilitatea documentelor respective trebuie considerată prelungită cu o perioadă de șapte luni, iar documentele trebuie să rămână valabile în consecință, pentru a se asigura continuitatea transportului rutier.
            
            
               –Directiva 2006/126/CE a Parlamentului European și a Consiliului din 20 decembrie 2006 privind permisele de conducere (reformată)
                  7
               .
            
            
               Directiva 2006/126/CE prevede recunoașterea reciprocă a permiselor de conducere eliberate de statele membre pe baza unui model de permis de conducere al Uniunii. Directiva stabilește o serie de cerințe minime pentru aceste permise de conducere, cu scopul de a îmbunătăți siguranța rutieră, de a facilita libera circulație a cetățenilor care se deplasează în interiorul Uniunii și de a reduce posibilitatea de fraudă. Prin urmare, directiva a introdus perioade de valabilitate armonizate pentru toate categoriile de permise de conducere. Din cauza persistenței pandemiei de COVID-19, este posibil ca titularii de permise de conducere să nu fie în măsură să își reînnoiască sau să își preschimbe permisele de conducere. Prin urmare, este necesar ca perioada de valabilitate a permiselor de conducere care, în conformitate cu aceste dispoziții, expiră în cursul perioadei de referință 1 septembrie 2020 - 30 aprilie 2021 să fie considerată prelungită cu o perioadă de șapte luni, pentru a se asigura continuitatea mobilității rutiere.
            
            
               –Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere
                  8
               . 
            
            
               Respectarea normelor privind timpul de conducere, timpul de lucru și perioadele de repaus este esențială pentru menținerea principiului siguranței rutiere și al concurenței loiale pe piața internă a transportului rutier. Tahografele și cardurile de conducător auto înregistrează informațiile necesare pentru a evalua respectarea acestor norme. În conformitate cu articolul 23 din Regulamentul (UE) nr. 165/2014 („Regulamentul privind tahografele”), tahografele fac obiectul unei inspecții efectuate de atelierele aprobate, care se efectuează o dată la doi ani, pentru a se evalua elementele legate de funcționarea corectă, de calibrare și de securitate ale dispozitivului instalat în vehicul. Cardurile de conducător auto sunt personale și sunt eliberate de autoritățile naționale pentru o perioadă de cinci ani. Atunci când expiră, cardul de conducător auto trebuie reînnoit prin eliberarea unui nou card, în conformitate cu articolul 28 din Regulamentul privind tahografele. În conformitate cu articolul 29 din Regulamentul privind tahografele, în caz de deteriorare, funcționare defectuoasă, furt sau pierdere a cardului de conducător auto, conducătorul auto solicită înlocuirea acestuia, în termen de șapte zile calendaristice, autorităților competente ale statului membru unde își are reședința curentă. Autoritățile respective furnizează un card de înlocuire în termen de opt zile lucrătoare de la data primirii unei cereri detaliate în acest sens. Statele membre au informat Comisia cu privire la dificultățile întâmpinate în ceea ce privește efectuarea inspecțiilor periodice ale tahografelor și reînnoirea cardurilor de conducător auto în conformitate cu termenele prevăzute în legislația Uniunii. Aceste dificultăți se datorează circumstanțelor excepționale actuale legate de persistența pandemiei de COVID-19. În aceste circumstanțe, este necesar să li se permită statelor membre să autorizeze, pentru o perioadă limitată de timp, continuarea circulației vehiculelor echipate cu tahografe a căror inspecție nu a fost efectuată în termenul prevăzut. 
            
            
               În plus, în ceea ce privește cardurile de conducător auto expirate, conducătorii auto care au solicitat un card nou în conformitate cu articolul 28 din Regulamentul privind tahografele trebuie să aibă posibilitatea și obligația de a recurge la alternative viabile pentru a se păstra o evidență a activității lor până la eliberarea unui nou card de conducător auto de către autoritățile competente. Este necesar ca procedura prevăzută la articolul 35 alineatul (2) din Regulamentul privind tahografele, aplicabilă în caz de deteriorare, funcționare defectuoasă, furt sau pierdere a cardului de conducător auto, să se aplice mutatis mutandis conducătorilor auto al căror card a expirat. Această abordare va asigura echilibrul adecvat între continuitatea necesară a transporturilor și necesitatea de a nu periclita siguranța rutieră.
            
            
               –Directiva 2014/45/UE a Parlamentului European și a Consiliului din 3 aprilie 2014 privind inspecția tehnică periodică a autovehiculelor și a remorcilor acestora și de abrogare a Directivei 2009/40/CE
                  9
               .
            
            
               Directiva 2014/45/UE definește cerințele minime armonizate pentru inspecția tehnică periodică. Acestea includ, în special, frecvența inspecțiilor și, prin urmare, valabilitatea certificatelor de inspecție tehnică. Din cauza actualelor circumstanțe excepționale legate de persistența pandemiei de COVID-19, aceste activități pot deveni imposibil de realizat. Prin urmare, este necesar ca inspecțiile tehnice auto care trebuie efectuate în cursul perioadei de referință 1 septembrie 2020 - 30 aprilie 2021 să poată fi efectuate la o dată ulterioară, dar nu mai târziu de șapte luni de la termenul inițial, și ca certificatele în cauză să rămână valabile în consecință.
            
            
               –Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului
                  10
               .
            
            
               Regulamentul (CE) nr. 1071/2009 stabilește norme comune privind condițiile care trebuie îndeplinite pentru a exercita ocupația de operator de transport rutier. În circumstanțele actuale, este probabil ca mai multe întreprinderi de transport să fie expuse riscului de a nu îndeplini cerințele privind vehiculul sau vehiculele de care trebuie să dispună și pe care trebuie să le utilizeze respectivele întreprinderi sau cerința privind capacitatea financiară, având în vedere nivelul redus al activității și, în consecință, al cifrei de afaceri, ceea ce poate conduce la o scădere a nivelului resurselor proprii. Prin urmare, unii operatori care sunt, de altfel, viabili din punct de vedere structural riscă să își piardă licența de operare, ceea ce ar implica încetarea activității lor de transport. Mai exact, se poate anticipa că întreprinderile vor avea nevoie de mai mult timp decât în condiții normale pentru a demonstra că sunt îndeplinite din nou în mod permanent cerințele privind vehiculul sau vehiculele de care trebuie să dispună și pe care trebuie să le utilizeze sau cerința privind capacitatea financiară. Prin urmare, este oportun ca termenele maxime stabilite în acest sens la articolul 13 alineatul (1) literele (b) și (c) din Regulamentul (CE) nr. 1071/2009 să se prelungească de la șase la douăsprezece luni în ceea ce privește evaluarea îndeplinirii cerințelor privind vehiculul sau vehiculele de care trebuie să dispună și pe care trebuie să le utilizeze întreprinderile de transport rutier în cauză, astfel cum se menționează la articolul 5 literele (b) și (c) din regulamentul respectiv, precum și a îndeplinirii cerinței privind capacitatea financiară a acestor întreprinderi, în măsura în care evaluările respective acoperă întreaga perioadă de referință 1 septembrie 2020 – 30 aprilie 2021 sau o parte a acesteia. În cazul în care a fost deja constatată neîndeplinirea oricăreia dintre aceste cerințe, iar termenul stabilit de autoritatea competentă nu a expirat încă, autoritatea competentă trebuie să poată prelungi acest termen la un total de 12 luni.
            
            
               –Regulamentul (CE) nr. 1072/2009 al Parlamentului European și al Consiliului din 21 octombrie 2009 privind normele comune pentru accesul la piața transportului rutier internațional de mărfuri
                  11
               .
            
            
               –Regulamentul (CE) nr. 1073/2009 al Parlamentului European și al Consiliului din 21 octombrie 2009 privind normele comune pentru accesul la piața internațională a serviciilor de transport cu autocarul și autobuzul și de modificare a Regulamentului (CE) nr. 561/2006
                  12
               .
            
         
         
            
               Transportul rutier internațional de mărfuri și transportul internațional de persoane cu autocarul și autobuzul sunt condiționate de deținerea unei licențe comunitare de către operatorii de transport profesioniști care furnizează aceste servicii, în condițiile prevăzute la articolul 6 din Regulamentul (CE) nr. 1072/2009, pentru transportul de mărfuri, și la articolul 4 din Regulamentul nr. 1073/2009, pentru transportul de pasageri. 
            
            
               Licența comunitară atestă că operatorii de transport sunt stabiliți în Uniune și respectă cerințele necesare pentru a furniza servicii de transport internațional. În plus, în cazul transportului internațional de mărfuri, atunci când conducătorul auto este cetățean al unei țări terțe, acesta trebuie să dețină un atestat de conducător auto în conformitate cu dispozițiile prevăzute în capitolul II din Regulamentul nr. 1072/2009. Atestatul respectiv le permite statelor membre să verifice în mod eficient dacă conducătorii auto din țările terțe sunt angajați legal sau dacă se află în mod legal la dispoziția operatorului de transport profesionist responsabil de o anumită operațiune de transport. 
            
            
               Furnizarea de servicii regulate cu autobuzul și autocarul face obiectul autorizării în conformitate cu dispozițiile prevăzute în capitolul III din Regulamentul (CE) nr. 1073/2009. Procedura de reînnoire a autorizațiilor face, de asemenea, obiectul aceleiași proceduri, mutatis mutandis. Autorizarea face obiectul unei serii de condiții, pentru a se garanta că un anumit transportator îndeplinește condițiile necesare pentru a presta un anumit serviciu regulat. Licența comunitară și autorizația pentru serviciile regulate sunt interdependente în sensul că, pentru a beneficia de aceasta din urmă, este necesar să se dețină o licență comunitară. Licențele comunitare, atestatele de conducător auto și autorizațiile pentru serviciile regulate cu autobuzul și autocarul sunt eliberate de autoritățile competente ale statelor membre, la cererea operatorilor de transport, pentru o perioadă de până la zece ani (licența comunitară) și de până la cinci ani (atestatul de conducător auto și autorizația), care poate fi reînnoită. Reînnoirea acestor documente este condiționată de verificarea îndeplinirii în continuare a condițiilor în care au fost eliberate. Statele membre au informat Comisia cu privire la dificultățile întâmpinate în privința reînnoirii acestor licențe, atestate și autorizații în termenele prevăzute în legislația Uniunii sau în privința efectuării verificărilor necesare înainte de reînnoirea lor. Situația se datorează circumstanțelor excepționale actuale legate de persistența pandemiei de COVID-19. Pe de altă parte, este esențial să se asigure continuitatea serviciilor de transport. Prin urmare, este necesar să se prelungească valabilitatea licențelor comunitare, a atestatelor și a autorizațiilor menționate anterior, pe o perioadă de timp limitată.
            
            
               –Directiva (UE) 2016/798 a Parlamentului European și a Consiliului din 11 mai 2016 privind siguranța feroviară
                  13
               .
            
            
               –Directiva 2004/49/CE a Parlamentului European și a Consiliului din 29 aprilie 2004 privind siguranța căilor ferate comunitare și de modificare a Directivei 95/18/CE a Consiliului privind acordarea de licențe întreprinderilor feroviare și a Directivei 2001/14/CE privind repartizarea capacităților de infrastructură feroviară și perceperea de tarife pentru utilizarea infrastructurii feroviare și certificarea siguranței (Directiva privind siguranța feroviară)
                  14
               .
            
            
               
                  Directiva 2004/49/CE și Directiva (UE) 2016/798 reglementează certificarea și autorizarea în materie de siguranță în Uniune. Directiva 2004/49/CE a fost abrogată prin Directiva (UE) 2016/798 cu efect de la 31 octombrie 2020. Până la data respectivă, directiva s-a aplicat în continuare acelor state membre care au prelungit perioada de transpunere a Directivei (UE) 2016/798 până la aceeași dată, în conformitate cu articolul 33 alineatul (2) din această din urmă directivă. 
               
               
                  În conformitate cu articolul 10 alineatul (13) din Directiva (UE) 2016/798, o întreprindere feroviară trebuie să dețină un certificat unic de siguranță, eliberat fie de Agenția Uniunii Europene pentru Căile Ferate, fie de o autoritate națională de siguranță, care poate fi reînnoit la cerere, la intervale care nu depășesc cinci ani. În conformitate cu articolul 12 alineatul (2) din Directiva (UE) 2016/798, autorizația de siguranță a administratorilor de infrastructură este valabilă timp de cinci ani. 
               
               
                  În conformitate cu articolul 10 alineatul (5) din Directiva 2004/49/CE, certificatul de siguranță trebuie reînnoit la cererea întreprinderii feroviare, la intervale care nu depășesc cinci ani. În conformitate cu articolul 11 alineatul (2) din Directiva 2004/49/CE, autorizația de siguranță trebuie reînnoită la cererea administratorului de infrastructură, la intervale care nu depășesc cinci ani. 
               
               
                  Din cauza situației extraordinare cauzate de persistența pandemiei de COVID-19, autoritățile naționale, întreprinderile feroviare și administratorii de infrastructură întâmpină dificultăți în ceea ce privește reînnoirea certificatelor (unice) de siguranță și a autorizațiilor de siguranță și, prefigurându-se expirarea autorizațiilor de siguranță existente, în ceea ce privește eliberarea acestor autorizații pentru o perioadă ulterioară. Prin urmare, este necesar să se prelungească termenul de reînnoire și de valabilitate a acestor documente, pentru a se asigura că funcționarea întreprinderilor feroviare și a administratorilor de infrastructură nu este subminată. O prelungire cu șapte luni ar trebui să fie suficientă pentru a face față dificultăților cu care se confruntă autoritățile naționale de siguranță în ceea ce privește efectuarea de inspecții la fața locului și finalizarea altor activități administrative necesare.
               
            
            
               –
               
                  Directiva 2007/59/CE a Parlamentului European și a Consiliului din 23 octombrie2007 privind certificarea mecanicilor de locomotivă care conduc locomotive și trenuri în sistemul feroviar comunitar
               
               
                  15
               .
            
            
               
                  În conformitate cu articolul 14 alineatul (5) din Directiva 2007/59/CE, un permis este valabil zece ani, sub rezerva îndeplinirii cerințelor de la articolul 16 alineatul (1). Din cauza situației extraordinare cauzate de persistența pandemiei de COVID-19, autoritățile competente se confruntă cu dificultăți în ceea ce privește reînnoirea permiselor în condițiile prevăzute. Este necesar ca permisele care trebuie reînnoite în perioada în care acest lucru este imposibil să rămână valabile pentru o perioadă suplimentară de șapte luni. În mod similar, este necesar să li se acorde mecanicilor de locomotivă o perioadă suplimentară de șapte luni pentru a efectua controalele periodice.
               
            
            
               –Directiva 2012/34/UE a Parlamentului European și a Consiliului din 21 noiembrie 2012 privind instituirea spațiului feroviar unic european
                  16
               .
            
            
               
                  În conformitate cu articolul 23 alineatul (2) din Directiva 2012/34/UE, o licență rămâne valabilă atât timp cât întreprinderea feroviară îndeplinește obligațiile prevăzute în capitolul III din directiva respectivă. Cu toate acestea, o autoritate de acordare a licențelor poate decide să efectueze o revizuire periodică. Într-un astfel de caz, revizuirea trebuie să aibă loc cel puțin din cinci în cinci ani. Pandemia de COVID-19 a creat dificultăți autorităților de acordare a licențelor în ceea ce privește efectuarea acestor revizuiri. Prin urmare, în cazurile în care termenul pentru efectuarea revizuirii expiră în cursul perioadei de referință 1 septembrie 2020 – 30 aprilie 2021, este necesar ca termenul respectiv să fie prelungit cu șapte luni în fiecare dintre cazurile vizate.
               
               
                  În conformitate cu articolul 24 alineatul (3) din Directiva 2012/34/UE, în cazul în care o licență este suspendată sau revocată din cauza nerespectării cerințelor privind capacitatea financiară, autoritatea de acordare a licențelor poate elibera o licență temporară până la reorganizarea întreprinderii feroviare, cu condiția ca siguranța să nu fie periclitată. Cu toate acestea, perioada maximă de valabilitate a unei licențe temporare este de șapte luni. Din cauza circumstanțelor extraordinare cauzate de persistența pandemiei de COVID-19, autoritățile se confruntă cu dificultăți serioase în ceea ce privește luarea deciziilor relevante, mai precis cu privire la eliberarea de noi licențe pentru perioada ulterioară expirării unei licențe temporare. Prin urmare, este necesar ca valabilitatea licențelor temporare în cauză, care sunt eliberate sau care expiră în cursul perioadei de referință 1 septembrie 2020 – 30 aprilie 2021, să fie prelungită cu șapte luni.
               
               
                  Articolul 25 alineatul (2) din Directiva 2012/34/UE prevede obligația autorității care acordă licențele de a adopta în termen de trei luni o decizie cu privire la cererea de acordare a unei licențe. Cu toate acestea, din motivele menționate anterior, autoritățile care acordă licențele nu sunt în măsură să acționeze în timp util. Prin urmare, se propune să se acorde autorităților respective o prelungire de șapte luni în acest scop, pentru cererile depuse în perioada 1 septembrie 2020 – 30 aprilie 2021. 
               
               
                  În temeiul Directivei 2012/34/UE, autoritățile care acordă licențele pot suspenda sau revoca licența oricărei întreprinderi feroviare care ar putea să nu fie în măsură să îndeplinească cerințele privind capacitatea financiară. În acest caz, autoritățile pot acorda o licență temporară acestor întreprinderi feroviare, după revocarea sau suspendarea licenței. O licență temporară este destinată să permită întreprinderii feroviare să se restructureze și să își continue activitatea, cu condiția ca siguranța să nu fie compromisă. Cu toate acestea, experiența a arătat că aceasta transmite, de asemenea, pieței un semnal negativ cu privire la capacitatea întreprinderii feroviare de a supraviețui, ceea ce, la rândul său, agravează problemele financiare ale întreprinderii respective, în special în ceea ce privește fluxul de lichidități. Este probabil ca numeroase întreprinderi feroviare care au fost stabile din punct de vedere financiar înainte de criză să ajungă într-o situație în care licența lor ar trebui suspendată sau revocată din cauza situației lor financiare. În contextul crizei actuale, acest lucru poate fi nejustificat, mai ales din punct de vedere economic și al siguranței. În plus, este posibil ca întreprinderile feroviare să aibă nevoie de mai mult timp pentru a se stabiliza din punct de vedere financiar în perioada ulterioară limitării răspândirii COVID-19.
               
               
                  Prin urmare, se propune ca statele membre să fie autorizate temporar să mențină neschimbate licențele existente, mai precis, să se abțină de la revocarea sau suspendarea acestora și de la eliberarea unor licențe temporare, cu condiția ca siguranța să nu fie periclitată. Statele membre ar putea continua să monitorizeze capacitatea financiară a întreprinderilor feroviare în cauză, în special pentru a proteja pasagerii împotriva riscurilor nejustificate în materie de siguranță. Drept urmare, întreprinderile feroviare nu vor fi supuse unor constrângeri excesive și vor beneficia de condiții mai bune pentru a se redresa din punct de vedere financiar.
               
            
            
               –
               
                  Directiva 96/50/CE a Consiliului din 23 iulie 1996 privind armonizarea condițiilor de obținere a brevetelor de comandant de navă pentru transportul de mărfuri și călători pe căile navigabile interioare din Comunitate
               
               
                  17
               .
            
            
               
                  Articolul 6 alineatul (2) din Directiva 96/50/CE impune titularilor de brevete de comandant de navă să se supună unui examen medical în următoarele trei luni de la împlinirea vârstei de 65 ani și, ulterior, în fiecare an. Cu toate acestea, întrucât accesul la serviciile medicale este limitat pentru examinările care nu sunt urgente, din cauza măsurilor luate în contextul persistenței pandemiei de COVID-19, este posibil ca titularii de brevete de comandant de navă să nu poată fi supuși examinărilor medicale care trebuie efectuate în perioada vizată de măsurile respective. Prin urmare, în cazurile în care termenul pentru efectuarea examinărilor medicale expiră în cursul perioadei de referință 1 septembrie 2020 – 30 aprilie 2021, este necesar ca termenul respectiv să fie prelungit cu șapte luni în fiecare dintre cazurile vizate.
               
            
            
               –Directiva (UE) 2016/1629 a Parlamentului European și a Consiliului din 14 septembrie 2016 de stabilire a cerințelor tehnice pentru navele de navigație interioară, de modificare a Directivei 2009/100/CE și de abrogare a Directivei 2006/87/CE
                  18
               .
            
         
         
            
               Perioada de valabilitate a certificatelor unionale de navigație interioară este limitată în conformitate cu articolul 10 din Directiva (UE) 2016/1629. În plus, articolul 28 din Directiva (UE) 2016/1629 prevede valabilitatea până la expirare a documentelor care intră în domeniul de aplicare al respectivei directive și care au fost eliberate de autoritățile competente ale statelor membre în temeiul Directivei 2006/87/CE a Parlamentului European și a Consiliului din 12 decembrie 2006 de stabilire a cerințelor tehnice pentru navele de navigație interioară și de abrogare a Directivei 82/714/CEE a Consiliului
                  19
               . 
            
            
               Măsurile luate în contextul persistenței pandemiei de COVID-19 pot face dificilă și uneori imposibilă efectuarea de către autoritățile competente a inspecției tehnice necesare pentru a prelungi valabilitatea certificatelor relevante sau, în cazul documentelor menționate la articolul 28 din Directiva (UE) 2016/1629, pentru a le înlocui. 
            
            
               Prin urmare, în interesul securității juridice și pentru a permite exploatarea în continuare a navelor relevante de navigație interioară, este oportun să se prelungească cu o perioadă de șapte luni valabilitatea certificatelor unionale de navigație interioară, precum și a documentelor care intră sub incidența articolului 28 din Directiva (UE) 2016/1629, care expiră, în mod normal, în perioada 1 septembrie 2020 – 30 aprilie 2021.
            
            
               –Regulamentul (CE) nr. 725/2004 al Parlamentului European și al Consiliului din 31 martie 2004 privind consolidarea securității navelor și a instalațiilor portuare
                  20
               .
            
            
               –Directiva 2005/65/CE a Parlamentului European și a Consiliului din 26 octombrie 2005 privind consolidarea securității portuare
                  21
               .
            
            
               Persistența pandemiei de COVID-19 a îngreunat, în această perioadă, efectuarea inspecțiilor și a controalelor de securitate maritimă, deoarece acestea necesită prezența fizică a inspectorilor în porturi, în instalațiile portuare și pe nave. Acest lucru înseamnă adesea că reînnoirea în termenele stabilite a evaluărilor și a planurilor impuse de legislația Uniunii în domeniul securității maritime este imposibil de realizat. Prin urmare, este necesar să se prevadă soluții flexibile și pragmatice, fără a se compromite securitatea, prin prelungirea valabilității acestor documente cu o perioadă de timp rezonabilă, după caz. Acest lucru este valabil și în cazul periodicității exercițiilor de securitate maritimă, care pot fi, de asemenea, dificil de efectuat în contextul măsurilor naționale luate pentru a preveni sau pentru a limita răspândirea COVID-19.
            
            
               2021/0012 (COD)
            
            
               Propunere de
            
            
               REGULAMENT AL PARLAMENTULUI EUROPEAN ȘI AL CONSILIULUI
            
            
               de stabilire a unor măsuri specifice și temporare, în contextul pandemiei de COVID-19, privind reînnoirea sau prelungirea anumitor certificate, licențe, permise și autorizații, precum și amânarea anumitor controale și formări periodice în anumite domenii ale legislației din sectorul transporturilor pe perioade de referință ulterioare celor menționate în Regulamentul (UE) 2020/698
            
            
               (Text cu relevanță pentru SEE)
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 91 și articolul 100 alineatul (2),
            
            
               având în vedere propunerea Comisiei Europene,
            
            
               după transmiterea proiectului de act legislativ către parlamentele naționale,
            
            
               având în vedere avizul Comitetului Economic și Social European, 
            
            
               având în vedere avizul Comitetului Regiunilor,
            
            
               hotărând în conformitate cu procedura legislativă ordinară,
            
            
               întrucât:
            
            
               (1)Persistența pandemiei de COVID-19 și criza de sănătate publică asociată acesteia reprezintă o provocare fără precedent pentru statele membre și impun o sarcină grea pentru autoritățile naționale, pentru cetățenii Uniunii și pentru operatorii economici, mai ales pentru operatorii de transport. Criza de sănătate publică a creat circumstanțe extraordinare care afectează activitatea normală a autorităților competente din statele membre, precum și activitatea întreprinderilor de transport în ceea ce privește formalitățile administrative care trebuie îndeplinite în diferite sectoare de transport, circumstanțe care nu ar fi putut fi anticipate în mod rezonabil în momentul adoptării măsurilor relevante. Respectivele circumstanțe extraordinare au un impact semnificativ asupra mai multor sectoare care intră sub incidența dreptului Uniunii în domeniul transporturilor. 
            
         
         
            
               (2)În special, este posibil ca operatorii de transport și alte persoane interesate să nu fie în măsură să îndeplinească formalitățile sau procedurile necesare pentru a se conforma anumitor dispoziții din dreptul Uniunii referitoare la reînnoirea sau prelungirea certificatelor, a licențelor sau a autorizațiilor ori să finalizeze alte demersuri necesare pentru menținerea valabilității acestora. Din aceleași motive, este posibil ca autoritățile competente ale statelor membre să nu fie în măsură să respecte obligațiile care le revin în temeiul dreptului Uniunii și să nu poată asigura tratarea cererilor relevante prezentate de către operatorii de transport până la expirarea termenelor aplicabile. 
            
            
               (3)Regulamentul (UE) 2020/698 al Parlamentului European și al Consiliului
                  22
                a prevăzut măsuri specifice și temporare aplicabile reînnoirii și prelungirii perioadei de valabilitate a anumitor certificate, licențe și autorizații, precum și amânării anumitor controale și formări periodice care, în temeiul legislației Uniunii menționate în regulamentul respectiv, ar fi trebuit să aibă loc în perioada de referință cuprinsă între 1 martie 2020 sau, în anumite cazuri, 1 februarie 2020 și 31 august 2020. În conformitate cu regulamentul menționat, certificatele, licențele și autorizațiile respective, precum și anumite controale și formări periodice, au fost amânate pentru o perioadă de șase luni sau, în anumite cazuri, de șapte luni.
            
            
               (4)Anumite state membre care, până la 1 august 2020, au considerat că este probabil ca reînnoirea anumitor certificate, licențe și autorizații și efectuarea anumitor formări sau controale periodice să rămână imposibil de realizat după 31 august 2020, din cauza măsurilor pe care le-au luat pentru a preveni sau pentru a limita răspândirea COVID-19, au transmis Comisiei cereri motivate de autorizare a aplicării unor prelungiri individuale suplimentare. Comisia a adoptat șase decizii de autorizare a unor astfel de prelungiri
                  23
               . 
            
            
               (5)În pofida anumitor îmbunătățiri ale situației legate de pandemia de COVID-19 în vara anului 2020, persistența și, în anumite cazuri, agravarea efectelor acestei pandemii în al treilea trimestru al anului 2020 au obligat statele membre să mențină și, în unele situații, să consolideze măsurile luate pentru a preveni răspândirea bolii. Drept consecință a măsurilor respective, este posibil ca operatorii de transport și alte persoane interesate să nu fie în măsură să îndeplinească formalitățile sau procedurile necesare pentru a se conforma anumitor dispoziții din dreptul Uniunii referitoare la reînnoirea sau prelungirea certificatelor, a licențelor sau a autorizațiilor sau la efectuarea anumitor controale sau formări periodice ori să finalizeze alte demersuri necesare pentru menținerea valabilității acestora, cum a fost cazul în primăvara anului 2020. Din aceleași motive, este posibil ca autoritățile competente ale statelor membre să nu fie în măsură să respecte obligațiile care le revin în temeiul dreptului Uniunii și să nu poată asigura tratarea cererilor relevante prezentate de către operatorii de transport până la expirarea termenelor aplicabile.
            
            
               (6)Prin urmare, este necesar să se adopte măsuri pentru a depăși aceste probleme și pentru a se asigura atât securitatea juridică, cât și buna funcționare a actelor juridice în cauză. Este necesar să se prevadă adaptări în acest sens, în special în ceea ce privește anumite termene, precum și posibilitatea Comisiei de a autoriza prelungiri pe baza unei cereri depuse de orice stat membru. 
            
            
               (7)Directiva 2003/59/CE a Parlamentului European și a Consiliului
                  24
                prevede norme aplicabile calificării inițiale și formării periodice a conducătorilor auto ai anumitor vehicule rutiere destinate transportului de mărfuri sau de pasageri Conducătorii auto respectivi trebuie să dețină un certificat de competență profesională (CCP) și trebuie să dovedească că au finalizat formarea periodică prin deținerea unui permis de conducere sau a unei cărți de calificare a conducătorului auto în care este înregistrată formarea periodică. Din cauza dificultăților cu care se confruntă deținătorii de CCP în ceea ce privește finalizarea formării periodice și reînnoirea CCP care atestă finalizarea respectivei formări periodice, ca urmare a circumstanțelor extraordinare cauzate de pandemia de COVID-19 care a persistat după 31 august 2020 în unele state membre, este necesar să se prelungească valabilitatea respectivelor CCP cu o perioadă de șapte luni de la data expirării lor, pentru a se asigura continuitatea transportului rutier.
            
            
               (8)Directiva 2006/126/CE a Parlamentului European și a Consiliului
                  25
                stabilește norme privind permisele de conducere. Directiva prevede recunoașterea reciprocă a permiselor de conducere eliberate de statele membre pe baza unui model al Uniunii de permis de conducere și stabilește o serie de cerințe minime aplicabile permiselor respective. În special, conducătorii de autovehicule trebuie să dețină un permis de conducere valabil, care trebuie reînnoit sau, în unele cazuri, preschimbat la expirarea valabilității sale administrative. Din cauza dificultăților întâmpinate în ceea ce privește reînnoirea permiselor de conducere, ca urmare a circumstanțelor extraordinare cauzate de pandemia de COVID-19 care a persistat după 31 august 2020 în unele state membre, este necesar să se prelungească valabilitatea anumitor permise de conducere cu o perioadă de șapte luni de la data expirării lor, pentru a se asigura continuitatea transportului rutier. 
            
            
               (9)Regulamentul (UE) nr. 165/2014 al Parlamentului European și al Consiliului
                  26
                stabilește norme privind tahografele în transportul rutier. Respectarea normelor privind durata de conducere, timpul de lucru și perioadele de repaus, astfel cum sunt prevăzute în Regulamentul (CE) nr. 561/2006 al Parlamentului European și al Consiliului
                  27
                și în Directiva 2002/15/CE a Parlamentului European și a Consiliului
                  28
               , este esențială pentru garantarea concurenței loiale și a siguranței rutiere. Având în vedere necesitatea de a asigura continuitatea prestării serviciilor de transport rutier în pofida dificultăților de a efectua inspecțiile periodice ale tahografelor, ca urmare a circumstanțelor extraordinare cauzate de persistența pandemiei de COVID-19, inspecțiile menționate la articolul 23 alineatul (1) din Regulamentul (UE) nr. 165/2014 care ar fi trebuit să fie efectuate în perioada 1 septembrie 2020 – 30 aprilie 2021 trebuie efectuate în termen de șapte luni de la data la care trebuiau efectuate în temeiul articolului respectiv. Din același motiv, dificultățile de a reînnoi și de înlocui cardurile de conducător auto ca urmare a circumstanțelor extraordinare cauzate de pandemia de COVID-19 justifică acordarea unei perioade de timp suplimentare în acest scop autorităților competente ale statelor membre. În astfel de cazuri, conducătorii auto trebuie să aibă posibilitatea și obligația de a recurge la alternative viabile pentru a înregistra informațiile necesare legate de durata de conducere, de timpul de lucru și de perioadele de repaus până la primirea unui nou card.
            
            
               (10)Directiva 2014/45/UE a Parlamentului European și a Consiliului
                  29
                stabilește norme privind inspecția tehnică periodică a autovehiculelor și a remorcilor acestora. Inspecția tehnică periodică este o sarcină complexă, concepută pentru a se garanta că vehiculele sunt menținute în condiții de siguranță și acceptabile din punct de vedere al protecției mediului pe durata utilizării lor. Având în vedere dificultățile de a efectua inspecțiile tehnice periodice, ca urmare a circumstanțelor extraordinare cauzate de pandemia de COVID-19 care a persistat după 31 august 2020 în unele state membre, inspecțiile tehnice periodice care ar fi trebuit să fie efectuate în perioada 1 septembrie 2020 – 30 aprilie 2021 trebuie efectuate la o dată ulterioară, dar nu mai târziu de șapte luni de la termenul inițial, iar certificatele în cauză trebuie să rămână valabile până la această dată ulterioară. 
            
            
               (11)Regulamentul (CE) nr. 1071/2009 al Parlamentului European și al Consiliului
                  30
                stabilește norme comune privind condițiile care trebuie îndeplinite pentru exercitarea ocupației de operator de transport rutier. Pandemia de COVID-19 și criza de sănătate publică asociată acesteia, care au persistat după 31 august 2020, au avut ca rezultat faptul că unele întreprinderi de transport nu mai îndeplinesc cerințele privind vehiculul sau vehiculele de care trebuie să dispună și pe care trebuie să le utilizeze respectivele întreprinderi. Această situație are totodată repercusiuni grave asupra situației financiare a acestui sector, iar unele întreprinderi de transport nu mai îndeplinesc cerința privind capacitatea financiară. Având în vedere nivelul redus de activitate generat de criza de sănătate publică, se anticipează că întreprinderile vor avea nevoie de mai mult timp decât în condiții normale pentru a demonstra că sunt îndeplinite din nou în mod permanent cerințele privind vehiculul sau vehiculele de care trebuie să dispună și pe care trebuie să le utilizeze sau cerința privind capacitatea financiară. Prin urmare, este oportun ca termenele maxime stabilite în acest sens la articolul 13 alineatul (1) literele (b) și (c) din Regulamentul (CE) nr. 1071/2009 să se prelungească de la șase la douăsprezece luni în ceea ce privește evaluarea îndeplinirii cerințelor privind vehiculul sau vehiculele de care trebuie să dispună și pe care trebuie să le utilizeze întreprinderile de transport rutier în cauză, astfel cum se menționează la articolul 5 literele (b) și (c) din regulamentul respectiv, precum și a îndeplinirii cerinței privind capacitatea financiară a acestor întreprinderi, în măsura în care evaluările respective acoperă întreaga perioadă 1 septembrie 2020 – 30 aprilie 2021 sau o parte a acesteia. În cazul în care a fost deja constatată neîndeplinirea oricăreia dintre aceste cerințe, iar termenul stabilit de autoritatea competentă nu a expirat încă, autoritatea competentă trebuie să poată prelungi acest termen la un total de 12 luni.
            
            
               (12)Regulamentele (CE) nr. 1072/2009
                  31
                și (CE) nr. 1073/2009
                  32
                ale Parlamentului European și ale Consiliului stabilesc norme comune pentru accesul la piața transportului rutier internațional de mărfuri, respectiv la piața internațională a serviciilor de transport cu autocarul și autobuzul. Transportul rutier internațional de mărfuri și transportul internațional de persoane cu autocarul și autobuzul sunt condiționate, printre altele, de deținerea unei licențe comunitare și, în cazul conducătorilor auto resortisanți ai țărilor terțe și care efectuează operațiuni de transport de marfă, a unui atestat de conducător auto. Prestarea de servicii regulate cu autobuzul și autocarul face, de asemenea, obiectul autorizării. Licențele, atestatele și autorizațiile respective pot fi reînnoite după ce se verifică dacă sunt îndeplinite în continuare condițiile relevante. Din cauza dificultăților de reînnoire a licențelor și atestatelor, ca urmare a circumstanțelor extraordinare cauzate de persistența pandemiei de COVID-19 după 31 august 2020, este necesar să se prelungească valabilitatea actelor respective cu o perioadă de șapte luni de la data expirării lor, pentru a se asigura continuitatea transportului rutier.
            
            
               (13)Directiva (UE) 2016/798 a Parlamentului European și a Consiliului
                  33
                stabilește norme privind siguranța feroviară. Având în vedere măsurile de izolare, combinate cu volumul suplimentar de muncă implicat în eforturile de limitare a răspândirii pandemiei de COVID‐19, care a persistat după 31 august 2020, autoritățile naționale, întreprinderile feroviare și administratorii de infrastructură se confruntă cu dificultăți în ceea ce privește reînnoirea certificatelor unice de siguranță și, prefigurându-se expirarea autorizațiilor de siguranță existente, în ceea ce privește eliberarea unor astfel de autorizații pentru o perioadă ulterioară, care intră sub incidența articolelor 10 și, respectiv, 12 din directiva menționată. Prin urmare, termenul de reînnoire a certificatelor unice de siguranță trebuie să fie prelungit cu șapte luni, iar certificatele unice de siguranță existente trebuie să rămână valabile în consecință. În mod similar, valabilitatea unor astfel de autorizații de siguranță trebuie să fie prelungită cu șapte luni de la data expirării lor.
            
            
               (14)În conformitate cu articolul 33 alineatul (2) din Directiva (UE) 2016/798, anumite state membre au prelungit perioada de transpunere a directivei respective până la 16 iunie 2020. Directiva (UE) 2020/700 a Parlamentului European și a Consiliului
                  34
                de modificare a Directivei (UE) 2016/798 a prevăzut posibilitatea ca aceste state membre să prelungească în continuare perioada de transpunere până la 31 octombrie 2020. Prin urmare, normele Directivei 2004/49/CE a Parlamentului European și a Consiliului
                  35
                au rămas aplicabile în respectivele state membre până la 31 octombrie 2020, iar acestea au avut în continuare dreptul de a elibera certificate în temeiul directivei menționate. Certificatele de siguranță eliberate în temeiul directivei respective rămân valabile până la data expirării lor, în conformitate cu Directiva (UE) 2016/798. Așadar, este necesar să se prevadă, de asemenea, o prelungire a termenelor de reînnoire a certificatelor de siguranță și a autorizațiilor de siguranță eliberate în temeiul articolelor 10 și 11 din Directiva 2004/49/CE și să se clarifice faptul că certificatele și autorizațiile de siguranță în cauză rămân valabile în consecință.
            
            
               (15)Directiva 2007/59/CE a Parlamentului European și a Consiliului
                  36
                stabilește norme privind certificarea mecanicilor de locomotivă care conduc locomotive și trenuri în sistemul feroviar al Uniunii. Articolul 14 alineatul (5) și articolul 16 din directiva menționată prevăd că valabilitatea permiselor mecanicilor de locomotivă este limitată la zece ani și face obiectul unor verificări periodice. Având în vedere dificultățile întâmpinate în ceea ce privește reînnoirea permiselor, ca urmare a circumstanțelor extraordinare cauzate de pandemia de COVID-19 care a persistat după 31 august 2020, valabilitatea permiselor care expiră în perioada 1 septembrie 2020 ‐ 30 aprilie 2021 trebuie să fie prelungită cu o perioadă de șapte luni de la data expirării lor. În mod similar, mecanicilor de locomotivă trebuie să li se acorde o perioadă suplimentară de șapte luni pentru a efectua verificările periodice.
            
            
               (16)Directiva 2012/34/UE a Parlamentului European și a Consiliului
                  37
                instituie un spațiu feroviar unic european. În temeiul articolului 23 alineatul (2) din directiva menționată, autoritățile de acordare a licențelor pot efectua o revizuire la intervale periodice pentru a verifica dacă o întreprindere feroviară continuă să îndeplinească obligațiile prevăzute în capitolul III din directiva menționată care țin de licența sa. În temeiul articolului 24 alineatul (3) din directiva respectivă, autoritățile de acordare a licențelor pot suspenda sau revoca o licență din cauza nerespectării cerințelor privind capacitatea financiară și pot elibera o licență temporară până la reorganizarea întreprinderii feroviare, cu condiția ca siguranța să nu fie periclitată. Ca urmare a circumstanțelor extraordinare cauzate de pandemia de COVID-19 care a persistat după 31 august 2020, autoritățile care acordă licențele se confruntă cu dificultăți serioase în ceea ce privește efectuarea revizuirilor la intervale periodice cu privire la licențele existente și luarea deciziilor relevante cu privire la eliberarea de noi licențe ulterior expirării unei licențe temporare. Prin urmare, termenele pentru efectuarea revizuirilor la intervale periodice, care expiră, în conformitate cu directiva menționată, între 1 septembrie 2020 și 30 aprilie 2021, trebuie să fie prelungite cu șapte luni. De asemenea, valabilitatea licențelor temporare care expiră în perioada 1 septembrie 2020 – 30 aprilie 2021 trebuie prelungite cu șapte luni.
            
            
               (17)În conformitate cu articolul 25 alineatul (2) din Directiva 2012/34/UE, autoritățile de acordare a licențelor adoptă deciziile cu privire la cererile de acordare a licențelor în termen de trei luni de la data la care au fost depuse toate informațiile relevante, în special cele menționate în anexa III la directiva respectivă. Din cauza dificultăților întâmpinate în ceea ce privește luarea deciziilor relevante, ca urmare a circumstanțelor extraordinare provocate de pandemia de COVID‐19 care a persistat după 31 august 2020, este necesar ca acest termen să fie prelungit cu șapte luni.
            
            
               (18)Întreprinderile feroviare care erau stabile din punct de vedere financiar înainte de pandemia de COVID-19 se confruntă cu probleme de lichiditate care ar putea atrage după sine suspendarea sau revocarea licenței lor sau înlocuirea acesteia cu o licență temporară, fără a exista o nevoie economică structurală care să justifice acest lucru. Acordarea unei licențe temporare în temeiul articolului 24 alineatul (3) din Directiva 2012/34/UE ar putea transmite pieței un semnal negativ cu privire la capacitatea întreprinderilor feroviare de a supraviețui, ceea ce, la rândul său, ar agrava problemele financiare ale acestora, care sunt de altfel temporare. În conformitate cu Regulamentul (UE) 2020/698 și având în vedere persistența pandemiei de COVID-19 după data de 31 august 2020, este necesar să se prevadă că, în cazul în care autoritatea de acordare a licențelor, pe baza verificării efectuate între 1 septembrie 2020 și 30 aprilie 2021, constată că o întreprindere feroviară nu mai poate îndeplini cerințele privind capacitatea financiară, autoritatea respectivă trebuie să poată lua decizia, înainte de 30 aprilie 2021, de a nu suspenda sau retrage licența întreprinderii feroviare în cauză, cu condiția ca siguranța să nu fie periclitată și să existe o perspectivă realistă de redresare financiară satisfăcătoare a întreprinderii feroviare în următoarele șapte luni. După 30 aprilie 2021, întreprinderea feroviară trebuie să facă obiectul normelor generale prevăzute la articolul 24 alineatul (1) din Directiva 2012/34/UE.
            
            
               (19)Directiva 96/50/CE a Consiliului
                  38
                stabilește condițiile de obținere a brevetelor de comandant de navă pentru transportul de mărfuri și călători pe căile navigabile interioare din Uniune. La împlinirea vârstei de 65 de ani, titularii de brevete de comandant de navă trebuie să se supună unor examene medicale periodice. Având în vedere măsurile luate în contextul pandemiei de COVID-19, care a persistat după data de 31 august 2020, și, în special, accesul limitat la serviciile medicale pentru efectuarea examenelor medicale, este posibil ca titularii de brevete de comandant de navă să nu poată fi supuși examenelor medicale necesare în perioada vizată de măsurile respective. Prin urmare, în cazurile în care termenul pentru efectuarea examenelor medicale ar fi expirat sau ar urma să expire altfel în perioada 1 septembrie 2020 ‐ 30 aprilie 2021, termenul respectiv trebuie să fie prelungit cu șapte luni în fiecare dintre cazurile vizate. Brevetele de comandant de navă în cauză trebuie să rămână valabile în consecință.
            
            
               (20)Directiva (UE) 2016/1629 a Parlamentului European și a Consiliului
                  39
                stabilește cerințe tehnice pentru navele de navigație interioară. Articolul 10 din directiva respectivă prevede o limitare a perioadei de valabilitate a certificatelor unionale de navigație interioară. În plus, în conformitate cu articolul 28 din Directiva (UE) 2016/1629, documentele care intră în domeniul de aplicare al respectivei directive și care au fost eliberate de autoritățile competente ale statelor membre înainte de 6 octombrie 2018 în temeiul directivei aplicabile anterior, și anume Directiva 2006/87/CE a Parlamentului European și a Consiliului
                  40
               , rămân valabile până la expirarea lor. Măsurile luate în contextul persistenței pandemiei de COVID-19 după data de 31 august 2020 pot face dificilă și uneori imposibilă efectuarea de către autoritățile competente a inspecțiilor tehnice necesare pentru a prelungi valabilitatea certificatelor relevante sau, în cazul documentelor menționate la articolul 28 din Directiva (UE) 2016/1629, pentru a le înlocui. Prin urmare, pentru a permite exploatarea în continuare a navelor relevante de navigație interioară, este oportun să se prelungească cu o perioadă de șapte luni valabilitatea certificatelor unionale de navigație interioară și cea a documentelor care intră sub incidența articolului 28 din Directiva (UE) 2016/1629 care altfel ar fi expirat sau ar urma să expire în perioada 1 septembrie 2020 – 30 aprilie 2021.
            
            
               (21)Regulamentul (CE) nr. 725/2004 al Parlamentului European și al Consiliului
                  41
                stabilește norme privind consolidarea securității navelor și a instalațiilor portuare. Directiva 2005/65/CE a Parlamentului European și a Consiliului
                  42
                stabilește măsuri pentru consolidarea securității portuare în fața amenințării atentatelor la adresa securității. Directiva garantează, de asemenea, că măsurile de securitate luate în temeiul Regulamentului (CE) nr. 725/2004 beneficiază de consolidarea securității portuare. Pandemia de COVID-19 care a persistat după data de 31 august 2020 face dificilă efectuarea de către autoritățile statelor membre a inspecțiilor și verificărilor de securitate maritimă, în vederea reînnoirii anumitor documente în domeniul securității maritime. Prin urmare, este necesar să se prelungească cu o perioadă de timp rezonabilă termenele pentru revizuirea evaluărilor securității și a planurilor de securitate prevăzute în respectivele acte juridice ale Uniunii, pentru a permite statelor membre și sectorului maritim să aibă o abordare flexibilă și pragmatică și pentru a menține deschise lanțurile de aprovizionare esențiale, fără a compromite securitatea. De asemenea, este necesar să se acorde flexibilitate pentru exercițiile de securitate maritimă, care, conform actelor juridice ale Uniunii în domeniul securității maritime, trebuie efectuate la anumite intervale de timp.
            
         
         
            
               (22)În cazul în care un stat membru consideră că este probabil ca aplicarea normelor de la care prezentul regulament face derogare, în ceea ce privește, printre altele, reînnoirea sau prelungirea valabilității certificatelor, a licențelor sau a autorizațiilor, să rămână imposibil de realizat după datele specificate în prezentul regulament, din cauza măsurilor pe care le-a luat pentru a preveni sau a limita răspândirea COVID-19, Comisia trebuie, dacă acest lucru este solicitat de statul membru respectiv până la data de 1 aprilie 2021, să fie autorizată să permită statului membru în cauză prelungirea suplimentară a perioadelor menționate în prezentul regulament, după caz. Pentru a se asigura securitatea juridică, garantându-se în același timp că siguranța și securitatea transporturilor nu sunt periclitate, o astfel de prelungire trebuie să se limiteze la ceea ce este necesar pentru a reflecta perioada în care este probabil ca finalizarea formalităților, a procedurilor, a verificărilor și a formării să rămână imposibil de realizat și, în orice caz, această prelungire nu trebuie să depășească șase luni.
            
            
               (23)Pandemia de COVID-19 a afectat întreaga Uniune, dar nu în mod uniform. Statele membre au fost afectate în măsuri diferite și în momente diferite. Dat fiind că derogările de la normele aplicabile în mod normal trebuie să se limiteze la ceea ce este necesar, trebuie ca, în ceea ce privește Directiva 2003/59/CE, Directiva 2006/126/CE, Regulamentul (UE) nr. 165/2014, Directiva 2014/45/UE, Regulamentul (CE) nr. 1072/2009, Regulamentul (CE) nr. 1073/2009, Directiva (UE) 2016/798, Directiva 2004/49/CE, Directiva 2007/59/CE, Directiva 2012/34/UE, Directiva 96/50/CE, Directiva (UE) 2016/1629, Regulamentul (CE) nr. 725/2004 și Directiva 2005/65/CE, statele membre să poată continua să aplice actele normative respective fără a aplica derogările prevăzute în prezentul regulament, în cazul în care aplicarea acelor acte normative a rămas posibilă. Același principiu trebuie să se aplice în cazul în care un stat membru s-a confruntat cu astfel de dificultăți, dar a adoptat măsuri corespunzătoare la nivel național pentru a le atenua. Cu toate acestea, statele membre care aleg să utilizeze această posibilitate nu trebuie să împiedice operatorii economici sau persoanele fizice să se prevaleze de derogările prevăzute de prezentul regulament care sunt aplicabile în alt stat membru, și trebuie în special să recunoască orice licență, certificat și autorizație a căror valabilitate a fost prelungită prin prezentul regulament. Pentru a asigura securitatea juridică, statele membre trebuie să informeze Comisia cu privire la deciziile lor de a nu aplica derogările prevăzute în prezentul regulament înainte ca acesta să devină pe deplin aplicabil la [data aplicării prezentului regulament].
            
            
               (24)Prezentul regulament nu trebuie să aducă atingere drepturilor conferite prin deciziile Comisiei adoptate în temeiul dispozițiilor Regulamentului (UE) 2020/698, prin care statele membre sunt autorizate să prelungească anumite perioade menționate în regulamentul respectiv, în măsura în care acestea pot conduce la prelungiri care le depășesc pe cele prevăzute în prezentul regulament.
            
            
               (25)Întrucât perioada de tranziție prevăzută în Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice s-a încheiat la 31 decembrie 2020, niciuna dintre dispozițiile prezentului regulament nu trebuie să se aplice Regatului Unit, chiar dacă se referă la perioade anterioare datei respective. 
            
            
               (26)Deoarece obiectivele prezentului regulament, și anume prelungirea termenelor prevăzute în dreptul Uniunii pentru reînnoirea și prelungirea perioadei de valabilitate a anumitor certificate, licențe, permise și autorizații și amânarea anumitor verificări și formări periodice, ca răspuns la circumstanțele extraordinare cauzate de pandemia de COVID-19, care a persistat după data de 31 august 2020, în domeniul transportului rutier, feroviar și pe căile navigabile interioare și în domeniul securității maritime, nu pot fi realizate în mod satisfăcător de către statele membre, dar, având în vedere amploarea și efectele acțiunii propuse, acestea pot fi realizate mai bine la nivelul Uniunii, Uniunea poate adopta măsuri în conformitate cu principiul subsidiarității prevăzut la articolul 5 din Tratatul privind Uniunea Europeană. În conformitate cu principiul proporționalității, astfel cum este prevăzut la articolul respectiv, prezentul regulament nu depășește ceea ce este necesar pentru atingerea acestor obiective.
            
            
               (27)Având în vedere urgența determinată de circumstanțele excepționale cauzate de pandemia de COVID-19, care a persistat după data de 31 august 2020, s-a considerat oportun să se prevadă o excepție de la termenul de opt săptămâni menționat la articolul 4 din Protocolul nr. 1 privind rolul parlamentelor naționale în Uniunea Europeană, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice.
            
            
               (28)Din cauza izbucnirii neprevăzute și bruște a pandemiei de COVID-19, precum și a duratei neașteptate a acesteia, a fost imposibilă adoptarea tuturor măsurilor relevante în timp util. Din acest motiv, este necesar ca dispozițiile prezentului regulament să acopere și perioada anterioară intrării sale în vigoare. Având în vedere natura dispozițiilor respective, o astfel de abordare nu conduce la încălcarea așteptărilor legitime ale persoanelor în cauză.
            
            
               (29)În lumina necesității imperioase de a aborda fără întârziere circumstanțele cauzate de pandemia de COVID-19 în domeniul transportului rutier, feroviar și pe căile navigabile interioare și în domeniul securității maritime, acordând în același timp statelor membre, după caz, un termen rezonabil pentru a informa Comisia cu privire la decizia lor de a nu aplica anumite derogări prevăzute în prezentul regulament, prezentul regulament trebuie să intre în vigoare în regim de urgență în ziua următoare datei publicării în Jurnalul Oficial al Uniunii Europene, astfel încât situațiile de insecuritate juridică ce afectează numeroase autorități și numeroși operatori de transport din diferite sectoare ale transporturilor, în special în cazul în care termenele relevante au expirat deja, să dureze cât mai puțin posibil,
            
            
               ADOPTĂ PREZENTUL REGULAMENT:
            
            
               Articolul 1
            
            
               Obiect
            
            
               Prezentul regulament stabilește măsuri specifice și temporare aplicabile reînnoirii și prelungirii perioadei de valabilitate a anumitor certificate, licențe, permise și autorizații, precum și amânării anumitor verificări și formări periodice, ca răspuns la circumstanțele extraordinare cauzate de pandemia de COVID-19 în domeniul transportului rutier, feroviar și pe căile navigabile interioare, precum și în domeniul securității maritime, pentru perioade de referință ulterioare celor menționate în Regulamentul (UE) 2020/698.
            
            
               Articolul 2
            
            
               Prelungirea termenelor prevăzute în Directiva 2003/59/CE
            
            
               (1) În pofida articolului 8 alineatele (2) și (3) din Directiva 2003/59/CE, termenele pentru finalizarea de către deținătorul unui certificat de competență profesională (CCP) a formării periodice care altfel, în conformitate cu dispozițiile respective, ar fi expirat sau ar urma să expire în perioada 1 septembrie 2020 – 30 aprilie 2021 se consideră că sunt sau că au fost prelungite cu o perioadă de șapte luni în fiecare caz. CCP rămân valabile în consecință.
            
            
               (2) Valabilitatea înscrierii codului armonizat nr. 95 al Uniunii prevăzut în anexa I la Directiva 2006/126/CE, efectuată de către autoritățile competente fie pe permisul de conducere, fie pe cartea de calificare a conducătorului auto menționată la articolul 10 alineatul (1) din Directiva 2003/59/CE, pe baza CCP menționate la alineatul (1) de la articolul respectiv, se consideră prelungită cu o perioadă de șapte luni de la data indicată pe fiecare astfel de permis de conducere sau carte de calificare a conducătorului auto.
            
            
               (3) Valabilitatea cărților de calificare a conducătorului auto menționate în anexa II la Directiva 2003/59/CE care altfel ar fi expirat sau ar urma să expire în perioada 1 septembrie 2020 – 30 aprilie 2021 se consideră că este sau că a fost prelungită cu o perioadă de șapte luni de la data expirării indicate pe fiecare astfel de carte.
            
            
               (4) În cazul în care un stat membru consideră că este posibil ca finalizarea formării periodice sau certificarea acesteia, înscrierea codului armonizat nr. 95 al Uniunii sau reînnoirea cărților de calificare a conducătorului auto să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID-19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatele (1), (2) și (3), după caz. Cererea respectivă poate viza perioada 1 septembrie 2020 – 30 aprilie 2021 sau perioadele de șapte luni prevăzute la alineatele (1), (2) și (3), după caz, sau ambele. Cererea se transmite Comisiei până cel târziu la 1 aprilie 2021.
            
            
               (5) În cazul în care, pe baza unei cereri depuse în conformitate cu alineatul (4), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatele (1), (2) și, respectiv, (3), după cum se justifică în fiecare caz. Prelungirea este limitată pentru a reflecta perioada în care este probabil ca finalizarea formării periodice în cauză sau certificarea acesteia, înscrierea codului armonizat nr. 95 al Uniunii sau reînnoirea cărților de calificare a conducătorului auto să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
         
         
            
               (6) În cazul în care un stat membru nu s-a confruntat și este probabil că nu se va confrunta cu dificultăți care să facă imposibilă finalizarea formării periodice sau certificarea acesteia, înscrierea codului armonizat nr. 95 al Uniunii sau reînnoirea cărților de calificare a conducătorului auto în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatele (1), (2) și (3). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatele (1), (2) și (3), așa cum se prevede la primul paragraf al prezentului alineat, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatele (1), (2) și (3) care se aplică în alt stat membru.
            
            
               Articolul 3
            
            
               Prelungirea termenelor prevăzute în Directiva 2006/126/CE
            
            
               (1) În pofida articolului 7 din Directiva 2006/126/CE și a punctului 3 litera (d) din anexa I la directiva menționată, valabilitatea permiselor de conducere care altfel, în conformitate cu dispozițiile respective, ar fi expirat sau ar urma să expire în perioada 1 septembrie 2020 ‐ 30 aprilie 2021 se consideră că este sau că a fost prelungită cu o perioadă de șapte luni de la data expirării menționată în fiecare astfel de permis de conducere.
            
            
               (2) În cazul în care un stat membru consideră că este probabil ca reînnoirea permiselor de conducere să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID‐19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatul (1). Cererea respectivă poate viza perioada 1 septembrie 2020 – 30 aprilie 2021 sau perioada de șapte luni sau ambele. Cererea se transmite Comisiei până cel târziu la 1 aprilie 2021.
            
            
               (3) În cazul în care, pe baza unei cereri depuse în conformitate cu alineatul (2), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatul (1), după cum se justifică în fiecare caz. Prelungirea este limitată pentru a reflecta perioada în care este probabil ca reînnoirea permiselor de conducere să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (4) În cazul în care un stat membru nu s-a confruntat și este probabil că nu se va confrunta cu dificultăți care să facă imposibilă reînnoirea permiselor de conducere în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatul (1). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatul (1), așa cum se prevede la primul paragraf al prezentului alineat, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatul (1) care se aplică în alt stat membru.
            
            
               Articolul 4
            
            
               Prelungirea termenelor prevăzute în Regulamentul (UE) nr. 165/2014
            
            
               (1) În pofida articolului 23 din Regulamentul (UE) nr. 165/2014, inspecțiile periodice prevăzute la alineatul (1) de la articolul respectiv care altfel ar fi trebuit sau ar trebui să fie efectuate în perioada 1 septembrie 2020 – 30 aprilie 2021 în conformitate cu alineatul menționat se efectuează în termen de șapte luni de la data la care acestea ar fi trebuit să fie efectuate în conformitate cu articolul respectiv.
            
            
               (2) În pofida articolului 28 din Regulamentul (UE) nr. 165/2014, în cazul în care un conducător auto solicită reînnoirea unui card de conducător auto în conformitate cu alineatul (1) de la articolul respectiv în perioada 1 septembrie 2020 – 30 aprilie 2021, autoritățile competente ale statelor membre emit un nou card de conducător auto în termen de două luni de la primirea cererii. Până la primirea unui nou card de conducător auto din partea autorităților emitente de carduri, conducătorului auto i se aplică, mutatis mutandis, articolul 35 alineatul (2) din regulamentul menționat, cu condiția ca respectivul conducător auto să poată dovedi că reînnoirea cardului de conducător auto a fost solicitată în conformitate cu articolul 28 alineatul (1) din regulamentul menționat.
            
            
               (3) În pofida articolului 29 alineatul (4) din Regulamentul (UE) nr. 165/2014, în cazul în care un conducător auto solicită înlocuirea unui card de conducător auto în conformitate cu alineatul (4) de la articolul respectiv în perioada 1 septembrie 2020 – 30 aprilie 2021, autoritățile competente ale statelor membre emit un card de înlocuire în termen de două luni de la primirea cererii. În pofida articolului 29 alineatul (5) din Regulamentul (UE) nr. 165/2014, până la primirea unui nou card de conducător auto din partea autorităților emitente de carduri, conducătorul auto poate continua să conducă, cu condiția să poată dovedi că respectivul card de conducător auto a fost returnat autorității competente din cauza deteriorării sau a funcționării sale defectuoase și că s-a solicitat înlocuirea acestuia.
            
            
               (4) În cazul în care un stat membru consideră că este probabil ca inspecțiile periodice, reînnoirea sau înlocuirea cardurilor de conducător auto în conformitate cu Regulamentul (UE) nr. 165/2014 să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID‐19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatele (1), (2) și (3), după caz. Cererea respectivă poate viza perioada 1 septembrie 2020 – 30 aprilie 2021, perioada de șapte luni sau termenele aplicabile pentru emiterea unui nou card de conducător auto sau orice combinație a acestora. Cererea se transmite Comisiei până cel târziu la 1 aprilie 2021.
            
            
               (5) În cazul în care, pe baza unei cereri depuse în conformitate cu alineatul (4), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatele (1), (2) și, respectiv, (3), după cum se justifică în fiecare caz. Prelungirea este limitată pentru a reflecta perioada în care este probabil ca inspecțiile periodice ori reînnoirea sau înlocuirea cardurilor de conducător auto să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (6) În cazul în care un stat membru nu s-a confruntat și este probabil că nu se va confrunta cu dificultăți care să facă imposibilă realizarea de inspecții periodice sau reînnoirea sau înlocuirea cardurilor de conducător auto în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatele (1), (2) și (3). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatele (1), (2) și (3), așa cum se prevede la primul paragraf al prezentului alineat, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatele (1), (2) și (3) care se aplică în alt stat membru.
            
         
         
            
               Articolul 5
            
            
               Prelungirea termenelor prevăzute în Directiva 2014/45/UE
            
            
               (1) În pofida articolului 5 alineatul (1) și a articolului 10 alineatul (1) din Directiva 2014/45/UE și a punctului 8 din anexa II la directiva menționată, termenele pentru inspecțiile tehnice care altfel, în conformitate cu dispozițiile respective, ar fi trebuit sau ar trebui efectuate în perioada 1 septembrie 2020 – 30 aprilie 2021 se consideră că sunt sau că au fost prelungite cu o perioadă de șapte luni.
            
            
               (2) În pofida articolului 8 din Directiva 2014/45/UE și a punctului 8 din anexa II la directiva menționată, valabilitatea certificatelor de inspecție tehnică cu data de expirare în perioada 1 septembrie 2020 – 30 aprilie 2021 se consideră că este sau că au fost prelungită cu o perioadă de șapte luni.
            
            
               (3) În cazul în care un stat membru consideră că este probabil ca efectuarea inspecțiilor tehnice sau certificarea acestora să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID-19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatele (1) și (2), după caz. Cererea respectivă poate viza perioada 1 septembrie 2020 – 30 aprilie 2021 sau perioada de șapte luni sau ambele. Cererea se transmite Comisiei până cel târziu la 1 aprilie 2021.
            
            
               (4) În cazul în care, pe baza unei cereri depuse în conformitate cu alineatul (3), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatele (1) și, respectiv, (2), după cum se justifică în fiecare caz. Prelungirea este limitată pentru a reflecta perioada în care este probabil ca inspecțiile tehnice sau certificarea acestora să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (5) În cazul în care un stat membru nu s-a confruntat și este probabil că nu se va confrunta cu dificultăți care să facă imposibilă efectuarea inspecțiilor tehnice sau certificarea acestora în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatele (1) și (2). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatele (1) și (2), așa cum se prevede la primul paragraf al prezentului alineat, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatele (1) și (2) care se aplică în alt stat membru.
            
            
               Articolul 6
            
            
               Prelungirea termenelor prevăzute în Regulamentul (CE) nr. 1071/2009
            
            
               (1) În pofida articolului 13 alineatul (1) literele (b) și (c) din Regulamentul (CE) nr. 1071/2009, în cazul în care o autoritate competentă stabilește, în ceea ce privește perioada 1 septembrie 2020 - 30 aprilie 2021, că cerințele privind vehiculul sau vehiculele care trebuie să se afle la dispoziția întreprinderii de transport rutier și să fie utilizate de aceasta, așa cum se prevede la articolul 5 literele (b) și (c) din regulamentul respectiv, nu sunt îndeplinite sau stabilește, pe baza conturilor anuale și a certificatelor menționate la articolul 7 alineatele (1) și (2) din regulamentul respectiv pentru exercițiile financiare care acoperă integral sau parțial perioada 1 septembrie 2020 – 30 aprilie 2021, faptul că o întreprindere de transport nu îndeplinește cerința privind capacitatea financiară prevăzută la articolul 3 alineatul (1) litera (c) din regulamentul respectiv, termenele stabilite de autoritatea competentă în sensul articolului 13 alineatul (1) literele (b) și (c) din regulamentul respectiv nu depășesc 12 luni.
            
            
               (2) În pofida articolului 13 alineatul (1) literele (b ) și (c) din Regulamentul (CE) nr. 1071/2009, în cazul în care autoritatea competentă a stabilit, între 28 mai 2020 și [data intrării în vigoare a prezentului regulament], că o întreprindere de transport nu îndeplinește cerințele privind vehiculul sau vehiculele care trebuie să se afle la dispoziția întreprinderii de transport rutier și să fie utilizate de aceasta, așa cum se prevede la articolul 5 literele (b) și (c) din regulamentul respectiv, sau cerința privind capacitatea financiară prevăzută la articolul 3 alineatul (1) litera (c) din regulamentul respectiv și a fixat un termen până la care întreprinderea de transport să remedieze situația, autoritatea competentă poate prelungi termenul respectiv, cu condiția ca acesta să nu fi expirat până la data intrării în vigoare a prezentului regulament. Termenul astfel prelungit nu poate depăși 12 luni.
            
            
               Articolul 7
            
            
               Prelungirea termenelor prevăzute în Regulamentul (CE) nr. 1072/2009
            
            
               (1) În pofida articolului 4 alineatul (2) din Regulamentul (CE) nr. 1072/2009, valabilitatea licențelor comunitare care altfel ar fi expirat sau ar urma să expire în perioada 1 septembrie 2020 – 30 aprilie 2021 se consideră că este sau că a fost prelungită cu o perioadă de șapte luni. Copiile conforme rămân valabile în consecință.
            
            
               (2) În pofida articolului 5 alineatul (7) din Regulamentul (CE) nr. 1072/2009, valabilitatea atestatelor de conducător auto care altfel ar fi expirat sau ar urma să expire în perioada 1 septembrie 2020 – 30 aprilie 2021 se consideră că este sau că a fost prelungită cu o perioadă de șapte luni.
            
            
               (3) În cazul în care un stat membru consideră că este probabil ca reînnoirea licențelor comunitare sau a atestatelor de conducător auto să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID-19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatele (1) și (2), după caz. Cererea respectivă poate viza perioada 1 septembrie 2020 – 30 aprilie 2021 sau perioada de șapte luni sau ambele. Cererea se transmite Comisiei până cel târziu la 1 aprilie 2021.
            
            
               (4) În cazul în care, pe baza unei cereri depuse în conformitate cu alineatul (3), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatele (1) și, respectiv, (2), după cum se justifică în fiecare caz. Prelungirea este limitată pentru a reflecta perioada în care este probabil ca reînnoirea licențelor comunitare sau a atestatelor de conducător auto să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
         
         
            
               (5) În cazul în care un stat membru nu s-a confruntat și este probabil că nu se va confrunta cu dificultăți care să facă imposibilă reînnoirea licențelor comunitare sau a atestatelor de conducător auto în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatele (1) și (2). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatele (1) și (2), așa cum se prevede la primul paragraf, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatele (1) și (2) care se aplică în alt stat membru.
            
            
               Articolul 8
            
            
               Prelungirea termenelor prevăzute în Regulamentul (CE) nr. 1073/2009
            
            
               (1) În pofida articolului 4 alineatul (4) din Regulamentul (CE) nr. 1073/2009, valabilitatea licențelor comunitare care altfel ar fi expirat sau ar urma să expire în perioada 1 septembrie 2020 – 30 aprilie 2021 se consideră că este sau că a fost prelungită cu o perioadă de șapte luni. Copiile conforme rămân valabile în consecință.
            
            
               (2) În pofida articolului 8 alineatul (3) din Regulamentul (CE) nr. 1073/2009, decizia privind cererea depusă de operatorul de transport pentru autorizarea serviciilor regulate în perioada 1 septembrie 2020 – 30 aprilie 2021 este luată de autoritatea de autorizare în termen de șase luni de la data depunerii cererii. În pofida articolului 8 alineatul (2) din Regulamentul (CE) nr. 1073/2009, autoritățile competente ale statelor membre cărora li s-a solicitat acordul cu privire la o astfel de cerere în conformitate cu alineatul (1) de la articolul respectiv comunică autorității de autorizare decizia lor cu privire la cerere în termen de trei luni. În cazul în care autoritatea de autorizare nu primește niciun răspuns în termen de trei luni, se consideră că autoritățile consultate și-au dat acordul, iar autoritatea de autorizare poate acorda autorizația. 
            
            
               (3) În cazul în care un stat membru consideră că este probabil ca reînnoirea licențelor comunitare să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID‐19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatul (1). Cererea respectivă poate viza perioada 1 septembrie 2020 – 30 aprilie 2021 sau perioada de șapte luni sau orice combinație a acestora. Cererea se transmite Comisiei până cel târziu la 1 aprilie 2021.
            
            
               (4) În cazul în care, pe baza unei cereri depuse în conformitate cu alineatul (3), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatul (1), după cum se justifică în fiecare caz. Prelungirea este limitată pentru a reflecta perioada în care este probabil ca reînnoirea licențelor comunitare să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (5) În cazul în care un stat membru nu s-a confruntat și este probabil că nu se va confrunta cu dificultăți care să facă imposibilă reînnoirea licențelor comunitare în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatul (1). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatul (1), așa cum se prevede la primul paragraf al prezentului alineat, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatul (1) care se aplică în alt stat membru.
            
            
               Articolul 9
            
            
               Prelungirea termenelor prevăzute în Directiva (UE) 2016/798
            
            
               (1) În pofida articolului 10 alineatul (13) din Directiva (UE) 2016/798, termenele pentru reînnoirea certificatelor unice de siguranță care altfel ar fi expirat sau ar urma să expire în perioada 1 septembrie 2020 – 30 aprilie 2021 se consideră că sunt sau că au fost prelungite cu o perioadă de șapte luni. Certificatele unice de siguranță în cauză rămân valabile în consecință.
            
            
               (2) În pofida articolului 12 alineatul (2) din Directiva (UE) 2016/798, valabilitatea autorizațiilor de siguranță care altfel, în conformitate cu respectiva dispoziție, ar fi expirat sau ar urma să expire în perioada 1 septembrie 2020 – 30 aprilie 2021 se consideră că este sau că a fost prelungită cu o perioadă de șapte luni.
            
            
               (3) În cazul în care un stat membru consideră că este probabil ca reînnoirea certificatelor unice de siguranță eliberate în conformitate cu articolul 10 alineatul (8) din Directiva (UE) 2016/798 sau prelungirea perioadei de valabilitate a autorizațiilor de siguranță să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID‐19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatele (1) și (2), după caz. Cererea respectivă poate viza perioada 1 septembrie 2020 – 30 aprilie 2021 sau perioada de șapte luni prevăzută la alineatele (1) și, respectiv, (2) sau ambele. Cererea se transmite Comisiei până cel târziu la 1 aprilie 2021.
            
            
               (4) În cazul în care, pe baza unei cereri depuse în conformitate cu alineatul (3), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatele (1) și, respectiv, (2), după cum se justifică în fiecare caz. Prelungirea este limitată pentru a reflecta perioada în care este probabil ca reînnoirea certificatelor unice de siguranță sau prelungirea perioadei de valabilitate a autorizațiilor de siguranță să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (5) În cazul în care un stat membru nu s-a confruntat și este probabil că nu se va confrunta cu dificultăți care să facă imposibilă reînnoirea certificatelor unice de siguranță eliberate în conformitate cu articolul 10 alineatul (8) din Directiva (UE) 2016/798 sau prelungirea perioadei de valabilitate a autorizațiilor de siguranță în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatele (1) și (2). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatele (1) și (2), așa cum se prevede la primul paragraf al prezentului alineat, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatele (1) și (2) care se aplică în alt stat membru.
            
         
         
            
               Articolul 10
            
            
               Prelungirea termenelor prevăzute în Directiva 2004/49/CE
            
            
               (1) În pofida articolului 10 alineatul (5) din Directiva 2004/49/CE, termenele pentru reînnoirea certificatelor de siguranță care altfel ar fi expirat sau ar urma să expire în perioada 1 septembrie 2020 – 30 aprilie 2021 se consideră că sunt sau că au fost prelungite cu o perioadă de șapte luni. Certificatele de siguranță în cauză rămân valabile în consecință.
            
            
               (2) În pofida articolului 11 alineatul (2) din Directiva 2004/49/CE, termenele pentru reînnoirea autorizațiilor de siguranță care altfel ar fi expirat sau ar urma să expire în perioada 1 septembrie 2020 – 30 aprilie 2021 se consideră că sunt sau că au fost prelungite cu o perioadă de șapte luni. Autorizațiile de siguranță în cauză rămân valabile în consecință.
            
            
               (3) În cazul în care un stat membru consideră că este probabil ca reînnoirea certificatelor de siguranță sau a autorizațiilor de siguranță să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID-19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatele (1) și (2), după caz. Cererea respectivă poate viza perioada 1 septembrie 2020 – 30 aprilie 2021 sau perioada de șapte luni prevăzută la alineatele (1) și, respectiv, (2) sau ambele. Cererea se transmite Comisiei până cel târziu la 1 aprilie 2021.
            
            
               (4) În cazul în care, pe baza unei cereri depuse în conformitate cu alineatul (3), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatele (1) și, respectiv, (2), după cum se justifică în fiecare caz. Prelungirea este limitată pentru a reflecta perioada în care este probabil ca reînnoirea certificatelor de siguranță sau a autorizațiilor de siguranță să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (5) În cazul în care un stat membru nu s-a confruntat și este probabil că nu se va confrunta cu dificultăți care să facă imposibilă reînnoirea certificatelor de siguranță sau a autorizațiilor de siguranță în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatele (1) și (2). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatele (1) și (2), așa cum se prevede la primul paragraf al prezentului alineat, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatele (1) și (2) care se aplică în alt stat membru.
            
            
               Articolul 11
            
            
               Prelungirea termenelor prevăzute în Directiva 2007/59/CE
            
            
               (1) În pofida articolului 14 alineatul (5) din Directiva 2007/59/CE, valabilitatea permiselor care altfel ar fi expirat sau ar urma să expire în perioada 1 septembrie 2020 – 30 aprilie 2021 se consideră că este sau că a fost prelungită cu o perioadă de șapte luni de la data expirării fiecărui astfel de permis.
            
            
               (2) În pofida articolului 16 din Directiva 2007/59/CE și a anexelor II și VII la aceasta, termenele pentru finalizarea verificărilor periodice care altfel, în conformitate cu dispozițiile respective, ar fi expirat sau ar urma să expire în perioada 1 septembrie 2020 – 30 aprilie 2021 se consideră că sunt sau că au fost prelungite cu o perioadă de șapte luni în fiecare caz. Permisele menționate la articolul 14 și certificatele menționate la articolul 15 din directiva respectivă rămân valabile în consecință.
            
            
               (3) În cazul în care un stat membru consideră că este probabil ca reînnoirea permiselor sau finalizarea verificărilor periodice să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID-19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatele (1) și (2), după caz. Cererea respectivă poate viza perioada 1 septembrie 2020 – 30 aprilie 2021 sau perioada de șapte luni prevăzută la alineatele (1) și, respectiv, (2) sau ambele. Cererea se transmite Comisiei până cel târziu la 1 aprilie 2021.
            
            
               (4) În cazul în care, pe baza unei cereri depuse în conformitate cu alineatul (3), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatele (1) și, respectiv, (2), după cum se justifică în fiecare caz. Prelungirea este limitată pentru a reflecta perioada în care este probabil ca reînnoirea permiselor sau finalizarea verificărilor periodice să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (5) În cazul în care un stat membru nu s-a confruntat și este probabil că nu se va confrunta cu dificultăți care să facă imposibilă reînnoirea permiselor sau finalizarea verificărilor periodice în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatele (1) și (2). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatele (1) și (2), așa cum se prevede la primul paragraf al prezentului alineat, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatele (1) și (2) care se aplică în alt stat membru.
            
            
               Articolul 12
            
            
               Prelungirea termenelor prevăzute în Directiva 2012/34/UE
            
         
         
            
               (1) În pofida articolului 23 alineatul (2) din Directiva 2012/34/UE, în cazul în care o autoritate de acordare a licențelor a prevăzut o revizuire la intervale periodice, termenele pentru realizarea revizuirii la intervale periodice care altfel, în conformitate cu dispozițiile respective, ar fi expirat sau ar urma să expire în perioada 1 septembrie 2020 – 30 aprilie 2021 se consideră că sunt sau că au fost prelungite cu o perioadă de șapte luni.
            
            
               (2) În pofida articolului 24 alineatul (3) din Directiva 2012/34/UE, valabilitatea licențelor temporare care altfel ar fi expirat sau ar urma să expire în perioada 1 septembrie 2020 – 30 aprilie 2021 se consideră că este sau că a fost prelungită cu o perioadă de șapte luni de la data de încheiere a perioadei de valabilitate indicată pe fiecare licență temporară.
            
            
               (3) În pofida articolului 25 alineatul (2) din Directiva 2012/34/UE, autoritatea de acordare a licențelor adoptă o decizie cu privire la cererile depuse în perioada 1 septembrie 2020 – 30 aprilie 2021 în termen de zece luni de la data la care i-au fost prezentate toate informațiile relevante, în special datele menționate în anexa III la directiva respectivă.
            
            
               (4) În cazul în care un stat membru consideră că este probabil ca realizarea unei revizuiri la intervale periodice sau încetarea suspendării licențelor sau eliberarea de noi licențe, în cazurile în care licențele au fost revocate anterior, să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID-19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatele (1) și (2), după caz. Cererea respectivă poate viza perioada 1 septembrie 2020 – 30 aprilie 2021 sau perioada de șapte luni sau ambele. Cererea se transmite Comisiei până cel târziu la 1 aprilie 2021.
            
            
               (5) În cazul în care, pe baza unei cereri depuse în conformitate cu alineatul (4), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatele (1) și (2), după cum se justifică în fiecare caz. Prelungirea este limitată pentru a reflecta perioada în care este probabil ca încetarea suspendării licențelor sau eliberarea de noi licențe, în cazurile în care licențele au fost revocate anterior, să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (6) În cazul în care un stat membru nu s-a confruntat și este probabil că nu se va confrunta cu dificultăți din cauza cărora realizarea unei revizuiri la intervale periodice sau încetarea suspendării licențelor sau eliberarea de noi licențe, în cazurile în care licențele au fost revocate anterior, să fie imposibilă în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatele (1) și (2). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatele (1) și (2), așa cum se prevede la primul paragraf al prezentului alineat, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatele (1) și (2) care se aplică în alt stat membru.
            
            
               Articolul 13
            
            
               Tratarea licențelor întreprinderilor feroviare în temeiul Directivei 2012/34/UE în cazul neîndeplinirii cerințelor privind capacitatea financiară
            
            
               În pofida articolului 24 alineatul (1) din Directiva 2012/34/UE, în cazul în care o autoritate de acordare a licențelor, pe baza unei verificări menționate în dispoziția respectivă și realizate în perioada 1 septembrie 2020 – 30 aprilie 2021, constată că o întreprindere feroviară nu mai poate îndeplini cerințele privind capacitatea financiară menționate la articolul 20 din directiva respectivă, autoritatea în cauză poate, înainte de 30 aprilie 2021, să decidă să nu suspende sau să nu revoce licența întreprinderii feroviare în cauză, cu condiția ca siguranța să nu fie periclitată și să existe o perspectivă realistă de reconstrucție financiară satisfăcătoare a întreprinderii feroviare în următoarele șapte luni.
            
            
               Articolul 14
            
            
               Prelungirea termenelor prevăzute în Directiva 96/50/CE
            
            
               (1) În pofida articolului 6 alineatul (2) din Directiva 96/50/CE, termenele pentru efectuarea examenelor medicale care altfel, în conformitate cu respectiva dispoziție, ar fi expirat sau ar urma să expire în perioada 1 septembrie 2020 – 30 aprilie 2021 se consideră că sunt sau că au fost prelungite cu o perioadă de șapte luni. Brevetele de comandant de navă ale persoanelor cărora le revine obligația de a se supune unor examene medicale, menționată la articolul 6 alineatul (2) din directiva respectivă, rămân valabile în consecință.
            
            
               (2) În cazul în care un stat membru consideră că este probabil ca efectuarea examenelor medicale să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID‐19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatul (1). Cererea respectivă poate viza perioada 1 septembrie 2020 – 30 aprilie 2021 sau perioada de șapte luni prevăzută la alineatul (1) sau ambele. Cererea se transmite Comisiei până cel târziu la 1 aprilie 2021.
            
            
               (3) În cazul în care, pe baza unei cereri depuse în conformitate cu alineatul (2), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatul (1), după cum se justifică în fiecare caz. Prelungirea este limitată pentru a reflecta perioada în care este probabil ca efectuarea examenelor medicale să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (4) În cazul în care un stat membru nu s-a confruntat și este probabil că nu se va confrunta cu dificultăți din cauza cărora respectarea termenelor prevăzute pentru efectuarea examenelor medicale să fie imposibilă în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatul (1). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatul (1), așa cum se prevede la primul paragraf al prezentului alineat, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatul (1) care se aplică în alt stat membru.
            
            
               Articolul 15
            
         
         
            
               Prelungirea termenelor prevăzute în Directiva (UE) 2016/1629
            
            
               (1) În pofida articolului 10 din Directiva (UE) 2016/1629, valabilitatea certificatelor unionale de navigație interioară care altfel, în conformitate cu respectiva dispoziție, ar fi expirat sau ar urma să expire în perioada 1 septembrie 2020 – 30 aprilie 2021 se consideră că este sau că a fost prelungită cu o perioadă de șapte luni.
            
            
               (2) În pofida articolului 28 din Directiva (UE) 2016/1629, valabilitatea documentelor care intră în domeniul de aplicare al directive respective, care au fost eliberate de autoritățile competente ale statelor membre în temeiul Directivei 2006/87/CE înainte de 6 octombrie 2018 și care altfel, în conformitate cu dispoziția respectivă, ar fi expirat sau ar urma să expire în perioada 1 septembrie 2020 – 30 aprilie 2021, se consideră că este sau că a fost prelungită cu o perioadă de șapte luni.
            
            
               (3) În cazul în care un stat membru consideră că este probabil ca reînnoirea certificatelor unionale de navigație interioară sau a documentelor menționate la alineatul (2) să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID-19, statul membru în cauză poate depune o cerere motivată prin care să solicite autorizarea de a opera o prelungire a perioadelor prevăzute la alineatele (1) și (2), după caz. Cererea respectivă poate viza perioada 1 septembrie 2020 – 30 aprilie 2021 sau perioada de șapte luni prevăzută la alineatele (1) și, respectiv, (2) sau ambele. Cererea se transmite Comisiei până cel târziu la 1 aprilie 2021.
            
            
               (4) În cazul în care, pe baza unei cereri depuse în conformitate cu alineatul (3), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor prevăzute la alineatele (1) și, respectiv, (2), după cum se justifică în fiecare caz. Prelungirea este limitată pentru a reflecta perioada în care este probabil ca reînnoirea certificatelor unionale de navigație interioară sau a documentelor menționate la alineatul (2) să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (5) În cazul în care un stat membru nu s-a confruntat și este probabil că nu se va confrunta cu dificultăți care să facă imposibilă reînnoirea certificatelor unionale de navigație interioară sau a documentelor menționate la alineatul (2) în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatele (1) și (2). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Statul membru care a decis să nu aplice alineatele (1) și (2), așa cum se prevede la primul paragraf al prezentului alineat, nu împiedică activitățile transfrontaliere ale niciunui operator economic și ale niciunei persoane fizice care s-a prevalat de derogările prevăzute la alineatele (1) și (2) care se aplică în alt stat membru.
            
            
               Articolul 16
            
            
               Prelungirea termenelor prevăzute în Regulamentul (CE) nr. 725/2004
            
            
               (1) În pofida articolului 3 alineatul (6) din Regulamentul (CE) nr. 725/2004, termenele pentru efectuarea revizuirii periodice a evaluărilor securității instalațiilor portuare care altfel, în conformitate cu respectiva dispoziție, ar fi expirat sau ar urma să expire în perioada 1 septembrie 2020 – 30 aprilie 2021 se consideră că sunt sau că au fost prelungite până la 30 iunie 2021.
            
            
               (2) În pofida punctelor 13.7 și 18.6 din partea B a anexei III la Regulamentul (CE) nr. 725/2004, termenele de 18 luni pentru desfășurarea diferitelor tipuri de exerciții care altfel, în conformitate cu aceste dispoziții, ar fi expirat sau ar urma să expire în perioada 1 septembrie 2020 – 30 aprilie 2021 se consideră că sunt sau că au fost prelungite cu șase luni în fiecare caz, dar în niciun caz după data de 30 iunie 2021.
            
            
               (3) În cazul în care un stat membru consideră că este probabil ca efectuarea evaluărilor securității instalațiilor portuare sau a diverselor tipuri de exerciții menționate la punctele 13.7 și 18.6 din partea B a anexei III la Regulamentul (CE) nr. 725/2004 să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID-19, statul membru în cauză poate depune o cerere motivată prin care să solicite autorizarea de a opera o prelungire a perioadelor și a termenelor prevăzute la alineatele (1) și (2), după caz. Cererea respectivă poate viza perioada 1 septembrie 2020 – 30 aprilie 2021, termenele sau perioada de șase luni prevăzute la alineatele (1) și, respectiv, (2) sau orice combinație a acestora. Cererea se transmite Comisiei până cel târziu la 1 aprilie 2021.
            
            
               (4) În cazul în care, pe baza unei cereri depuse în conformitate cu alineatul (3), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor și a termenelor prevăzute la alineatele (1) și, respectiv, (2), după cum se justifică în fiecare caz. Prelungirea este limitată pentru a reflecta perioada în care este probabil ca efectuarea evaluărilor securității instalațiilor portuare sau a diverselor tipuri de exerciții să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (5) În cazul în care un stat membru nu s-a confruntat și este probabil că nu se va confrunta cu dificultăți din cauza cărora efectuarea evaluărilor securității instalațiilor portuare sau a diverselor tipuri de exerciții menționate la punctele 13.7 și 18.6 din partea B a anexei III la Regulamentul (CE) nr. 725/2004 să fie imposibilă în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatele (1) și (2). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Articolul 17
            
            
               Prelungirea termenelor prevăzute în Directiva 2005/65/CE
            
            
               (1) În pofida articolului 10 din Directiva 2005/65/CE, termenele pentru revizuirea evaluărilor securității portuare și a planurilor de securitate portuară care altfel, în conformitate cu articolul respectiv, ar fi expirat sau ar urma să expire în perioada 1 septembrie 2020 ‐ 30 aprilie 2021 se consideră că sunt sau că au fost prelungite cu o perioadă de șase luni în fiecare caz, dar în niciun caz după data de 30 iunie 2021.
            
            
               (2) În pofida articolului 7 alineatul (7) din Directiva 2005/65/CE și a anexei III la aceasta, termenele de 18 luni pentru desfășurarea exercițiilor de pregătire care altfel, în conformitate cu anexa respectivă, ar fi expirat sau ar urma să expire în perioada 1 septembrie 2020 – 30 aprilie 2021 se consideră că sunt sau că au fost prelungite cu șase luni în fiecare caz, dar în niciun caz după data de 30 iunie 2021.
            
         
         
            
               (3) În cazul în care un stat membru consideră că este probabil ca revizuirea evaluărilor securității portuare sau a planurilor de securitate portuară ori desfășurarea exercițiilor de pregătire să rămână imposibil de realizat ulterior datei de 30 aprilie 2021, din cauza măsurilor pe care le-a luat pentru a preveni sau a limita răspândirea pandemiei de COVID‐19, statul membru în cauză poate depune o cerere motivată prin care să solicite autorizarea de a opera o prelungire a perioadelor și a termenelor prevăzute la alineatele (1) și (2), după caz. Cererea respectivă poate viza perioada 1 septembrie 2020 – 30 aprilie 2021, termenele sau perioadele de șase luni prevăzute la alineatele (1) și, respectiv, (2) sau orice combinație a acestora. Cererea se transmite Comisiei până cel târziu la 1 aprilie 2021.
            
            
               (4) În cazul în care, pe baza unei cereri depuse în conformitate cu alineatul (3), Comisia constată că sunt îndeplinite cerințele prevăzute la alineatul respectiv, aceasta adoptă o decizie prin care autorizează statul membru în cauză să opereze o prelungire a perioadelor și a termenelor prevăzute la alineatele (1) și, respectiv, (2), după cum se justifică în fiecare caz. Prelungirea este limitată pentru a reflecta perioada în care este probabil ca revizuirea evaluărilor securității portuare sau a planurilor de securitate portuară ori desfășurarea exercițiilor de pregătire să rămână imposibil de realizat și, în orice caz, această prelungire nu depășește șase luni.
            
            
               Comisia publică decizia respectivă în Jurnalul Oficial al Uniunii Europene.
            
            
               (5) În cazul în care un stat membru nu s-a confruntat și este probabil că nu se va confrunta cu dificultăți care să facă imposibilă revizuirea evaluărilor securității portuare sau a planurilor de securitate portuară ori desfășurarea exercițiilor de pregătire în perioada 1 septembrie 2020 – 30 aprilie 2021, ca urmare a circumstanțelor extraordinare cauzate de pandemia de COVID-19, sau a luat măsuri adecvate la nivel național pentru a atenua aceste dificultăți, statul membru respectiv poate decide să nu aplice alineatele (1) și (2). Statul membru informează Comisia cu privire la decizia sa înainte de [data intrării în vigoare a prezentului regulament + 5 zile lucrătoare]. Comisia informează celelalte state membre cu privire la aceasta și publică un aviz în Jurnalul Oficial al Uniunii Europene.
            
            
               Articolul 18
            
            
               Decizii luate în temeiul Regulamentului (UE) 2020/698
            
            
               Prezentul regulament nu aduce atingere drepturilor statelor membre prevăzute în deciziile Comisiei adoptate în temeiul articolului 2 alineatul (6), al articolului 3 alineatul (3), al articolului 4 alineatul (5), al articolului 11 alineatul (4), al articolului 16 alineatul (6) și al articolului 17 alineatul (5) din Regulamentul (UE) 2020/698, în măsura în care deciziile respective reglementează, în ceea ce privește obiectul și termenele relevante, aceleași cazuri ca prezentul regulament și prevăd prelungiri care le depășesc pe cele prevăzute în prezentul regulament.
            
            
               În cazul în care deciziile respective reglementează, în ceea ce privește obiectul și termenele relevante, aceleași cazuri ca prezentul regulament și nu prevăd prelungiri care le depășesc pe cele prevăzute în prezentul regulament, se aplică prezentul regulament. 
            
            
               Articolul 19
            
            
               Intrare în vigoare
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene. 
            
            
               Se aplică de la [XX data intrării în vigoare a prezentului regulament + 8 zile lucrătoare].
            
            
               Cu toate acestea, articolul 2 alineatul (6), articolul 3 alineatul (4), articolul 4 alineatul (6), articolul 5 alineatul (5), articolul 7 alineatul (5), articolul 8 alineatul (5), articolul 9 alineatul (5), articolul 10 alineatul (5), articolul 11 alineatul (5), articolul 12 alineatul (6), articolul 14 alineatul (4), articolul 15 alineatul (5), articolul 16 alineatul (5) și articolul 17 alineatul (5) se aplică de la [XX data intrării în vigoare a prezentului regulament].
            
            
               Primul, al doilea și al treilea paragraf de la prezentul articol nu aduc atingere efectelor retroactive prevăzute la articolele 2-18.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                  Pentru Parlamentul European
                        Pentru Consiliu
               
               
                  Președintele
                        Președintele
               
            
         
         
            
                  
                     (1)
                  
                        Regulamentul (UE) 2020/698 al Parlamentului European și al Consiliului din 25 mai 2020 de stabilire a unor măsuri specifice și temporare, în contextul epidemiei de COVID-19, privind reînnoirea sau prelungirea anumitor certificate, licențe, permise și autorizații, precum și amânarea anumitor controale și formări periodice în anumite domenii ale legislației din sectorul transporturilor, JO L 165, 27.5.2020, p. 10.
               
               
                  
                     (2)
                  
                        Decizia (UE) 2020/1236 a Comisiei din 25 august 2020 de autorizare a Țărilor de Jos să aplice o prelungire a anumitor perioade specificate la articolele 2 și 3 din Regulamentul (UE) 2020/698 al Parlamentului European și al Consiliului, JO L 282, 31.8.2020, p. 19; Decizia (UE) 2020/1235 a Comisiei din 26 august 2020 de autorizare a Greciei să aplice o prelungire a anumitor perioade prevăzute la articolul 4 din Regulamentul (UE) 2020/698 al Parlamentului European și al Consiliului, JO L 282, 31.8.2020, p. 17; Decizia (UE) 2020/1219 a Comisiei din 20 august 2020 de autorizare a Italiei să aplice o prelungire a anumitor perioade specificate la articolul 2 din Regulamentul (UE) 2020/698 al Parlamentului European și al Consiliului, JO L 277, 26.8.2020, p. 16; Decizia (UE) 2020/1240 a Comisiei din 21 august 2020 de autorizare a Bulgariei să aplice o prelungire a perioadei menționate la articolul 3 din Regulamentul (UE) 2020/698 al Parlamentului European și al Consiliului, JO L 284, 1.9.2020, p. 7; Decizia (UE) 2020/1282 a Comisiei din 31 august 2020 de autorizare a Franței să aplice o prelungire a anumitor perioade menționate la articolele 11, 16 și 17 din Regulamentul (UE) 2020/698 al Parlamentului European și al Consiliului, JO L 301, 15.9.2020, p. 9; Decizia (UE) 2020/1237 a Comisiei din 25 august 2020 de autorizare a Regatului Unit să aplice o prelungire a anumitor perioade specificate la articolele 3 și 11 din Regulamentul (UE) 2020/698 al Parlamentului European și al Consiliului, JO L 282, 31.8.2020, p. 22.
               
               
                  
                     (3)
                  
                        Directiva 2006/126/CE, Regulamentul (UE) nr. 165/2014, Directiva 2014/45/UE, Regulamentul (CE) nr. 1072/2009, Regulamentul (CE) nr. 1073/2009 și Directiva 2007/59/CE. 
               
               
                  
                     (4)
                  
                        Anunțurile relevante au fost publicate în JO C 182I din 2.6.2020, JO C 183I, 3.6.2020, JO C 189, 5.6.2020, JO C 190I, 8.6.2020, JO C 193I, 9.6.2020, și JO C 200I, 15.6.2020.
               
               
                  
                     (5)
                  
                        Comunicarea Comisiei către Parlamentul European și Consiliu privind reabilitarea culoarelor verzi pentru transport cu scopul menținerii activității economice în cursul perioadei de recrudescență a pandemiei de COVID-19, COM (2020) 685, 28.10.2020. 
               
               
                  
                     (6)
                  
                        JO L 226, 10.9.2003, p. 4.
               
               
                  
                     (7)
                  
                        JO L 403, 30.12.2006, p. 18.
               
               
                  
                     (8)
                  
                        JO L 60, 28.2.2014, p. 1.
               
               
                  
                     (9)
                  
                        JO L 127, 29.4.2014, p. 51.
               
               
                  
                     (10)
                  
                        JO L 300, 14.11.2009, p. 51.
               
               
                  
                     (11)
                  
                        JO L 300, 14.11.2009, p. 72.
               
               
                  
                     (12)
                  
                        JO L 300, 14.11.2009, p. 88.
               
               
                  
                     (13)
                  
                        JO L 138, 26.5.2016, p. 102.
               
               
                  
                     (14)
                  
                        JO L 164, 30.4.2004, p. 44.
               
               
                  
                     (15)
                  
                        JO L 315, 3.12.2007, p. 51.
               
               
                  
                     (16)
                  
                        JO L 343, 14.12.2012, p. 32.
               
               
                  
                     (17)
                  
                        JO L 235, 17.9.1996, p. 31.
               
               
                  
                     (18)
                  
                        JO L 252, 16.9.2016, p. 118.
               
               
                  
                     (19)
                  
                        JO L 389, 30.12.2006, p. 1.
               
               
                  
                     (20)
                  
                        JO L 129, 29.4.2004, p. 6.
               
               
                  
                     (21)
                  
                        JO L 310, 25.11.2005, p. 28.
               
               
                  
                     (22)
                  
                        Regulamentul (UE) 2020/698 al Parlamentului European și al Consiliului din 25 mai 2020 de stabilire a unor măsuri specifice și temporare, în contextul epidemiei de COVID-19, privind reînnoirea sau prelungirea anumitor certificate, licențe, permise și autorizații, precum și amânarea anumitor controale și formări periodice în anumite domenii ale legislației din sectorul transporturilor (JO L 165, 27.5.2020, p. 10).
               
               
                  
                     (23)
                  
                        Decizia (UE) 2020/1236 a Comisiei din 25 august 2020 de autorizare a Țărilor de Jos să aplice o prelungire a anumitor perioade specificate la articolele 2 și 3 din Regulamentul (UE) 2020/698 al Parlamentului European și al Consiliului (JO L 282, 31.8.2020, p. 19); Decizia (UE) 2020/1235 a Comisiei din 26 august 2020 de autorizare a Greciei să aplice o prelungire a anumitor perioade prevăzute la articolul 4 din Regulamentul (UE) 2020/698 al Parlamentului European și al Consiliului (JO L 282, 31.8.2020, p. 17); Decizia (UE) 2020/1219 a Comisiei din 20 august 2020 de autorizare a Italiei să aplice o prelungire a anumitor perioade specificate la articolul 2 din Regulamentul (UE) 2020/698 al Parlamentului European și al Consiliului (JO L 277, 26.8.2020, p. 16); Decizia (UE) 2020/1240 a Comisiei din 21 august 2020 de autorizare a Bulgariei să aplice o prelungire a perioadei menționate la articolul 3 din Regulamentul (UE) 2020/698 al Parlamentului European și al Consiliului (JO L 284, 1.9.2020, p. 7); Decizia (UE) 2020/1282 a Comisiei din 31 august 2020 de autorizare a Franței să aplice o prelungire a anumitor perioade menționate la articolele 11, 16 și 17 din Regulamentul (UE) 2020/698 al Parlamentului European și al Consiliului (JO L 301, 15.9.2020, p. 9); Decizia (UE) 2020/1237 a Comisiei din 25 august 2020 de autorizare a Regatului Unit să aplice o prelungire a anumitor perioade specificate la articolele 3 și 11 din Regulamentul (UE) 2020/698 al Parlamentului European și al Consiliului (JO L 282, 31.8.2020, p. 22).
               
               
                  
                     (24)
                  
                        Directiva 2003/59/CE a Parlamentului European și a Consiliului din 15 iulie 2003 privind calificarea inițială și formarea periodică a conducătorilor auto ai anumitor vehicule rutiere destinate transportului de mărfuri sau de persoane, de modificare a Regulamentului (CEE) nr. 3820/85 al Consiliului și a Directivei 91/439/CEE a Consiliului și de abrogare a Directivei 76/914/CEE a Consiliului (JO L 226, 10.9.2003, p. 4).
               
               
                  
                     (25)
                  
                        Directiva 2006/126/CE a Parlamentului European și a Consiliului din 20 decembrie 2006 privind permisele de conducere (reformată)(JO L 403, 30.12.2006, p. 18).
               
               
                  
                     (26)
                  
                        Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (JO L 60, 28.2.2014, p. 1).
               
               
                  
                     (27)
                  
                        Regulamentul (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului (JO L 102, 11.4.2006, p. 1).
               
               
                  
                     (28)
                  
                        Directiva 2002/15/CE a Parlamentului European și a Consiliului din 11 martie 2002 privind organizarea timpului de lucru al persoanelor care efectuează activități mobile de transport rutier (JO L 80, 23.3.2002, p. 35).
               
               
                  
                     (29)
                  
                        Directiva 2014/45/UE a Parlamentului European și a Consiliului din 3 aprilie 2014 privind inspecția tehnică periodică a autovehiculelor și a remorcilor acestora și de abrogare a Directivei 2009/40/CE (JO L 127, 29.4.2014, p. 51).
               
               
                  
                     (30)
                  
                        Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (JO L 300, 14.11.2009, p. 51).
               
               
                  
                     (31)
                  
                        Regulamentul (CE) nr. 1072/2009 al Parlamentului European și al Consiliului din 21 octombrie 2009 privind normele comune pentru accesul la piața transportului rutier internațional de mărfuri (JO L 300, 14.11.2009, p. 72).
               
               
                  
                     (32)
                  
                        Regulamentul (CE) nr. 1073/2009 al Parlamentului European și al Consiliului din 21 octombrie 2009 privind normele comune pentru accesul la piața internațională a serviciilor de transport cu autocarul și autobuzul și de modificare a Regulamentului (CE) nr. 561/2006 (JO L 300, 14.11.2009, p. 88).
               
               
                  
                     (33)
                  
                        Directiva (UE) 2016/798 a Parlamentului European și a Consiliului din 11 mai 2016 privind siguranța feroviară (JO L 138, 26.5.2016, p. 102).
               
               
                  
                     (34)
                  
                        Directiva (UE) 2020/700 a Parlamentului European și a Consiliului din 25 mai 2020 de modificare a Directivelor (UE) 2016/797 și (UE) 2016/798 în ceea ce privește prelungirea perioadelor lor de transpunere (JO L 165, 27.5.2020, p. 27).
               
               
                  
                     (35)
                  
                        Directiva 2004/49/CE a Parlamentului European și a Consiliului din 29 aprilie 2004 privind siguranța căilor ferate comunitare și de modificare a Directivei 95/18/CE a Consiliului privind acordarea de licențe întreprinderilor feroviare și a Directivei 2001/14/CE privind repartizarea capacităților de infrastructură feroviară și perceperea de tarife pentru utilizarea infrastructurii feroviare și certificarea siguranței (Directiva privind siguranța feroviară) (JO L 164, 30.4.2004, p. 44).
               
               
                  
                     (36)
                  
                        Directiva 2007/59/CE a Parlamentului European și a Consiliului din 23 octombrie 2007 privind certificarea mecanicilor de locomotivă care conduc locomotive și trenuri în sistemul feroviar comunitar (JO L 315, 3.12.2007, p. 51).
               
               
                  
                     (37)
                  
                        Directiva 2012/34/UE a Parlamentului European și a Consiliului din 21 noiembrie 2012 privind instituirea spațiului feroviar unic european (JO L 343, 14.12.2012, p. 32).
               
               
                  
                     (38)
                  
                        Directiva 96/50/CE a Consiliului din 23 iulie 1996 privind armonizarea condițiilor de obținere a brevetelor de comandant de navă pentru transportul de mărfuri și călători pe căile navigabile interioare din Comunitate (JO L 235, 17.9.1996, p. 31).
               
               
                  
                     (39)
                  
                        Directiva (UE) 2016/1629/CE a Parlamentului European și a Consiliului din 14 septembrie 2016 de stabilire a cerințelor tehnice pentru navele de navigație interioară, de modificare a Directivei 2009/100/CE și de abrogare a Directivei 2006/87/CE (JO L 252, 16.9.2016, p. 118).
               
               
                  
                     (40)
                  
                        Directiva 2006/87/CE a Parlamentului European și a Consiliului din 12 decembrie 2006 de stabilire a cerințelor tehnice pentru navele de navigație interioară și de abrogare a Directivei 82/714/CEE a Consiliului (JO L 389, 30.12.2006, p. 1).
               
               
                  
                     (41)
                  
                        Regulamentul (CE) nr. 725/2004 al Parlamentului European și al Consiliului din 31 martie 2004 privind consolidarea securității navelor și a instalațiilor portuare (JO L 129, 29.4.2004, p. 6).
               
               
                  
                     (42)
                  
                        Directiva 2005/65/CE a Parlamentului European și a Consiliului din 26 octombrie 2005 privind consolidarea securității portuare (JO L 310, 25.11.2005, p. 28).